Қўполлик, таҳдид ва тушунмаслик. Тошкентдаги тез тиббий ёрдам шифокори Злата Ғофурова ўз иши ҳақида сўзлаб берди Ўзбекистон янгиликлари\n29 July 2021, 15:43\nЎзбекистон, Тошкент – Batafsil.uz. Пойтахтдаги тез тиббий ёрдам шифокори 23 ёшли Злата Ғофурова ёш бўлсада, ҳаётида кўп нарсага гувоҳ бўлган. У коронавирусга чалинганларни қутқариб, олдинги сафда юрмоқда. Унинг бригадасига кунига 20-30та чақирув келиб тушади. Касалхоналар тўлиб-тошган бўлсада, у ҳар-бир киши учун астойдил жой излайди. У ҳақида ижтимоий тармоқларда ёзишади, миннатдорчилик билдиришади, уни олтин қалбли шифокор деб аташади.\nПандемия авж олган пайтда тез ёрдамда ишлаш ва 3-4 соат кечикканингиз учун сизни ҳақорат қилаётганларга эътибор бермаслик осонми? Ҳиссий толиқишга қарамай, тез ёрдам шифокорлари янги сменада ишлаш учун қаердан куч топишади? Нега улар атиги 2 миллион сўм маош билан ишдан бўшамайди?\nТез ёрдам шифокорлари, кимсиз?\n"Бу иш адреналинга муҳтож экстремал тоифадаги кишилар учун деб ҳисоблайман. Биз жуда каммиз, ҳар-бир қутқарилган ҳаётдан сўнг адреналинга тўласиз. Агар инъекция ўтказганганингиздан сўнг ёки бемор билан ўтириб, уни тинчлантирсангиз, ҳиссий жиҳатдан қўллаб-қувватласангиз, буларнинг барчаси нима учун кераклигини тушунасиз", - деди қиз.\nЗлатанинг сўзларига кўра, тез ёрдамда ишлаш ўта машқаққатли ва миннадорчилик бермайдиган иш. Бироқ, чақирувга бориб, инсонга ёрдам бериш, бирор фойда келтириши мумкинлиги тушуниш бу ишнинг барча нохушликларини ортга суради. Бу жуда муҳим нарса.\nТез ёрдам ходимларини калтаклашгани ҳақида оммавий ахборот воситалари бир неча бор ёзишган, шифокорларга таҳдид қилиш ва ҳақоратлаш ҳолатлари ҳам кўп. Бир гал пичоқ кўтарган йигит Златанинг орқасидан югурган. Бечора қиз бир амаллаб қочиб қутилган. Яна бир марта Златани икки соатга хонага қамаб қўйишган. Барча тез ёрдам ишчилари бу каби ҳолатларга учраган.\n“Ҳар иккита чақирувдан биттасида ҳурматсизликка дуч келасиз. Беморга чарчаб борсангиз, у “нима, энди уйғондингизми?”, деб айтади. Шифокорлар ўз бурчини бажариш учун бешинчи қаватга кўтарилганини ҳеч ким ўйламайди. Эшикни очмаслик, “сен”лаб гапириш одатий ҳолга айланган. Стул борми, деб сўрасангиз, “стул нега керак, бемор тўшакда ётибдику, сен полга ўтир”, деб айтишади”, -дея ҳикоя қилди Злата.\nЗлата 1 ҳисса тез ёрдам фельдшерлиги учун 2 миллион сўм олади, шунингдек, ҳар бир чақирув учун энг кам иш ҳаққидан яна 6 фоиз қўшимча берилади.\n"Пандемия олдидан 1,5 миллион сўм олган бўлсак, ўтган йили бизга Алишер Усмонов номидан хайрия сифатида 4 миллион сўм ёрдам берилган эди. Ҳозир бундай тўловлар йўқ. Ваъда беришди, аммо ҳозирча жимлик ", - деди қиз.\nКўплаб беморларнинг фикрича, тез ёрдам ишчиларига 25 миллион сўм тўланади. Шунинг учун ҳурматсизлик қилиб, “буларнинг қорни тўйган”, деб муносабат қилишади. Бу гапни кўп маротаба Златанинг ўзига ҳам айтишган.\n"Тез ёрдамда ишлаш ўз вақтида овқатланмаслик демакдир. Албатта тушлик ва кечки овқат қабул қиламиз, лекин бу учун бўш вақт топиш керак. Биз асосан машинада овқатланамиз, ҳар қандай бемаъни егуликлар, масалан, хот-дог еймиз. Қоида тариқасида, тушлик кеч соат бешга яқин қабул қилинади. Бу пайтда аксарият одамлар учун нонушта вақти бўлади", - дея қайд этди Злата.\nШу билан бирга Злата "Биз яхши маънода телбамиз, шунинг учун ҳам ҳалигача ишлаб турибмиз”,- деб қўшимча қилди.\nБарчага ёрдам беришга улгуришни истаймиз\nЎртача битта тез тиббий ёрдам бригадасига кунига 20-30та чақирув тушади. Бир бемор учун 40 дақиқа, касалхонага ётқизиш билан 50 дақиқа талаб этилади. Бу вақт давомида беморгача етиб бориш, унга ёрдам бериш, натижани кузатиш ва бошқа чақирувни қабул қилиш керак. Бу оддий ҳаёт учун стандартлар ҳисобланади. Пандемияда эса ҳамма нарса ўзгарди.\n"Биз ҳар доим кечикаяпмиз. Кечикишлар 1 -4 соатга чўзилмоқда. Илгари 10-15 дақиқага кечиксак, шу ҳам беморнинг норозилигига сабаб бўларди. Ҳозирга пайтда уч соатдан кейин етиб борганимизда, беморлар буни умуман тушунишмайди. Қандай қилиб уч соатда келмаслик мумкин, деб сўрашади. Агар беморни Тошкент вилояти - Зангиота шифохонасига ётқизиш кераклигини инобатга олсак, бунга кўп вақт кетади. Ҳатто икки соат ҳам баъзида етишмайди", - деди Злата.\nГоҳида тез ёрдам машинасини тўхтатиб, оддий сув сотиб олишнинг имкони йўқ. Сотиб олсангиз ҳам, уни ичиш мумкин эмас, чунки дарҳол ҳожатхонага боришни хоҳлайсиз. Ҳожатга чиқадиган жойнинг ўзи йўқ. Подстанцияга қайтишга рухсат этилмайди, чунки чақирувлар кечиктирилмоқда.\n"Бизга мислсиз оғир юк берилган. Энг қайғули томони шуки, одамлар аламини биздан олишади, касал бўлгани ва бировларга юқтирганига ўзини айбламайди. Кейинчалик аниқланишича, бемор тўйга борган, доимий равишда ниқобсиз бозорда юрган ва ҳоказо", - дея шикоят қилади Злата.\nҲозир Тошкентда беморни зудлик билан касалхонага ётқизишнинг деярли имкони йўқ. Шифохонада жой бўлмайди ёки беморнинг аҳволи муайян тиббий муассасасига тўғри келмайди. Уни ихтисослашган жойга олиб бориш керак бўлади. Тез ёрдам машиналари икки ёки ҳатто учта шифохонани айланиб чиқиши керак бўлади. Бу учун албатта вақт керак. Кимдир уйида шифкорларни кутиб ўтирган пайтда, улар беморни касалхонага ётқизиш учун шаҳарни айланиб юрган бўлади.\n“Мен жанжаллашаман, бизни қайтариб ҳам юборишади. Жой топиб беришни илтимос қиламан, охир-оқибат бир илож топилади. Ҳар қандай вазиятда нажотга муҳтож кишини касалхонага топширишга ҳаракат қиламиз”, -деди шифокор.\nТез ёрдам чақирган ҳар-бир кишига тегишли ҳужжат тўлдирилади. Бу масъулиятдан ҳеч ким озод қилгани йўқ. Шу боис, қоғозбозликка вақт кетади. Вақт эса танқис.\n40 даража ва ҳимоя комбинезони\nШифокорларга ҳимоя кийимида юриш қанчалик қийин эканлиги ҳақида ўйлаб кўрмаймиз. 40 даража иссиқда улар скафандрга монанд кийимда юришга мажбур.\n“Тасаввур қилинг, жазирама иссиқда футболка ва шортида кетаяпсиз. Албатта иссиқлайсиз, тананингиздан тер оқади. Тиббий кийим устидан на ҳаво, на намлик, ҳеч нарса ўтказмайдиган комбинезон кийиб юрингчи. Боз устига, копюшон, иккита ниқоб, кўзойнак, этик ёки бахила тақишга мажбурсиз. Бундай “либос” ичида доим чанқайсиз, лекин сув ичиш мумкин эмас”, -деди суҳбатдошимиз.\nЭй инсонлар, бунча дарғазабсиз?\nКейинги пайтларда беморлар жуда ғазабли бўлишган, норозиликларини яширмасдан, шифокорларга очиқчасига “Сиз мажбурсиз!” деб айтишади.\nТез ёрдам машиналари кечикиб бориши сабаб, шифокорларга эшикларни очишмайди. Одамларнинг ўзи касалхонага боришмоқда. Шунинг учун боришдан аввал, бемор ҳали ҳам уйдалигини текшириш учун қўнғироқ қилинади. Шунинг учун салбий эмоциялар юзага келади. Бироқ, қутқарувчилари ҳаммасини тушуниб туришади. Аламзадалик, очлик ва чанқаш туфайли йиғлашга тайёр бўлиб туришсада, буни ошкор қилишмайди. Лекин, буни ўйлашга вақт йўқ. Бошқа биров интизорлик билан нажот кутмоқда.\n"Беморлар ҳиссий жиҳатдан эмас, балки касалликнинг кечиши нуқтаи назаридан оғирлашмоқда. Касалликнинг ўзи тобора оғир ва мушкул келмоқда. Кўпинча кислороднинг пасайиши зудлик билан касалхонага ётқизиш, махсус аппаратга улашни тақозо қилади", - деди шифокор.\nУнинг сўзларига кўра, ўтган йили бундай бўлмаган. Агар 2020 йилда мутлақо соғлом 30 ёшли йигит коронавирусни оддий шамоллаш каби ўтказган бўлса, айни пайтда бу ёшдагиларда ҳансираш кузатилмоқда.\n“Одамлар ковиддан қўрқишадими”, деган саволга шифокор шундай жавоб қайтарди:\n"Менимча йўқ. Одамлар ковид оқибатида ўлишдан қўрқишади. Бўғила бошлаганларида айбдорни қидирадилар. Улар ковиддан қўрққанишганида - ниқобда юришарди, эмланарди, ўпишмасди, қучоқлашмасди, бозорларда мақсадсиз юришмасди. Ҳали ҳам бозорларда ниқобсиз одамлар кўп. Агар ниқобда бўлсангиз, демак касалсиз. Сиз шунчаки қонунга итоаткор эканлигингизни ҳеч ким ўйламайди.\nКовид ва Злата\nЗлата ўтган йилнинг октябрь ойида ковид билан касалланган. 10 кун давомида ўзи даволанган. Бошида яхшиланиш кузатилган, кейин кескин ёмонлашган. У бўғила бошлаган, ҳансираган, қонда кислород даражаси тушиб кетган.\n"Мен “Ўзэкспомарказ”га тушдим, у ерда даволандим. Чиққанимдан сўнг касаллик таътилига юборилдим. Тузалишим биланоқ, дарҳол ишга интилдим, бировга яна ёрдам бергим келарди. Жорий йилнинг июнь ойида вакцинанинг учинчи дозасини олдим ва ўзимни анча хотиржам ҳис қилдим", - деди шифокор.\nЗлата мамлакатда биринчи марта карантин эълон қилинганида, тўққиз ой давомида қариндошлари билан учрашмаганини эслайди. Ҳаммалари бир-бирига яқин яшашса-да, фақат телефон ёки видеоалоқа орқали гаплашишган.\n"Ўтган йили уларга юқтиришдан қўрққанман. Хаёлимда бу вирус мендан тарқалаётгандек туюларди. Тузалганим ва антитаначалар пайдо бўлганидан сўнггина онам, опам, бобом ва бувим, холам билан учраша бошладик. Лекин бугунги кунда опам, холам ва жажжи жиянчамни кўришга имконим йўқ”, -деди у.\nАлбатта, яқинлари ундан доимо ҳавотирда. Шундай пайт бўлганки, унинг олдига иш ёки яқинлари билан мулоқот қилиш танлови қўйилган. Ундан оддий касалхонага ўтишни сўрашган. Лекин Злата бунга мутлақо рози бўлмаган.\nЗлатанинг севган йигити Амал ҳар доим ёнида туриб, уни қўллаб-қувватлайди. Улар йўл-йўлакай, чақирувлар оралиғида учрашадилар. У ҳар доим Злата билан алоқада бўлади, лекин ҳозирча ўз қариндошлари билан кўришмайди. Кечқурун, ҳар бир сменада, у ўз қаллиғи учун бирор-бир егулик олиб боради.\nОиладаги барча аёллар шифокор\nУ қарийб беш йилдан буён Тошкентдаги тез тиббий ёрдам хизматида ишлайди. Ёш қиз учун бу катта тажриба ва у ҳеч қачон бу ишини тарк этишни хаёлига ҳам келтирмаган.\n"Бошқа ҳеч қандай касбим бўлмаган, энди эса асло ишимни ўзгаритиришни истамайман. Ишимга, ҳамкасбларимга ўрганиб қолдим. Онам ҳам фельдшер, лекин тез ёрдамда кўп ишламаган. У ерда бир смена ишлаб кўриб, бунинг нақадар машаққатли эканини тушуниб етган ва касалхонага кундалик ҳамшира сифатидан 20 йилдан ортиқ ишлаган. Опамнинг ҳам касби бор, у ветеринар", - деди қиз ўзи ҳақида.\nЗлата ҳеч қачон шифокор бўлишни орзу қилмаган, у онасининг ундовига кўра бу касбни олган. Онаси доимо унга: "Бу иш яхши, ёқимли – одамларга ёрдам бериш керак", деб айтган. Шу билан бирга, қиз бир пайтлар ўт ўчирувчи бўлишни орзу қилганини тан олди.\n" Мен ҳамма вақт кимнидир қутқариш ҳақида ўйлаганман",- деди у.\nТез тиббий ёрдам хизматига илк бор у тиббиёт коллежининг тақсимотига кўра бориб қолган. Злата Боровскийда таҳсил олган. Унга дарҳол бундай иш ёқиб қолган, шунинг учун ҳам амалиётчи сифатида у ерда ишлашни давом эттиришга қарор қилган. Натижада тез ёрдамда яшашга тўғри келган.\nЗлатанинг таъкидлашича, бу ишни бошқача тасаввур қилган, жиддий ва фавқулодда чақирувлар бўлишини кутган. Аслида, тез ёрдамни ҳарорати 38 даражага кўтарилган ва боши оғриган кишилар чақираркан, сурункали касалликларга чалинган одамлар эса шунчаки инъекция ўтказишни учун чақирув бераркан.\n"Албатта, фавқулодда чақирувлар ҳам бўлиб туради. Бу умумий чақирувларнинг 30 фоизини ташкил қилади, қолган 70 фоизи сурункали беморлар ва ваҳимачилардир. Кўпинча, бундай беморлар - "менга укол ўтказинг ва кетаверишингиз мумкин", деб айтишади”, -дея айтиб бермоқда Злата Ғофурова.\nДеярли ҳар сменада сўнг, шифокорларда ҳиссий толиқиш юз беради. Златанинг айтишича, сменадан кейин овқатланиш, чўмилиш ёки бирор нарса қилиш учун куч қолмайди. Баъзан у столда ухлаб қолади, онаси эса уни уйғотиб, бирор нарса ейишни ва ётоққа бориб ухлашни сўрайди.\n“Мен уйга қайтганимда, дарғазаб бўлиб, аламимни яқинларимдан олишимни сезиб қолдим. Бундай қилиш мумкин эмаслигини яхши тушунаман. Лекин куну-тун давомида оддий киши бардош бера олмайдиган ҳолатларни кўргач, туйғуларни жиловга солиш жуда қийиндир. Уйга келсамда, беморлар кўз олдимдан кетмайди. Ким оғир, ким енгил ҳолатда эканлиги, кимни касалхонага олиб борганим, кимни эса уйида қолдирганимни бирма-бир эслайман. Бу хаёллар тинчлик бермайди. Хохлайсизми ёки йўқми, буни ўйламасликнинг иложи йўқ. Бундан ташқари, кун давомида кўрганларим тушимга киради”, -деди Злата.\nСменадан сўнг ҳеч нарса ёқмайди. Лекин эртаси куни ўз-ўзидан янги куч пайдо бўлади.\n"Менинг кучим ишимда, қариндошларимда, уй ҳайвонларимда. Ҳаммасини бирга кўрганимда, барча муаммолар ғойиб бўлади. Биз ўзимизни ҳар доим қайта тикланишга мажбур қиламиз", - деди у.\nЗлата танлаган касбидан афсусланадими? Йўқ, бир сония ҳам эмас. Куч-қувватим ва соғлиғим бор экан - Тошкентдаги тез ёрдам хизматида ишлайвераман,- дейди у, чунки бошқа жойда ўзимни тасаввур қилмайман.


Самарқанд давлат университети QS`нинг минтақавий рейтингидан жой олди - zarnews.uz\nСамарқанд давлат университети QS`нинг минтақавий рейтингидан жой олди\nЛондонда Quacquarelli Symonds халқаро агентлиги томонидан ривожланаётган Европа ва Марказий Осиё давлатлари бўйича 2021 йил учун энг кучли университетлар рейтинги (QS Emerging Europe and Central Asia University Rankings) эълон қилинди.\nМазкур минтақавий рейтингда илк маротаба Ўзбекистоннинг тўртта олий таълим муассасаси ўрин эгаллади. Бу ҳақда Олий ва ўрта махсус таълим вазирлиги хабар берди.\nРивожланаётган Европа ва Марказий Осиё давлатлари ўртасидаги рейтингда қуйидаги ОТМлар рейтингга кирди:\n- Тошкент ирригация ва қишлоқ хўжалигини механизациялаштириш муҳандислари институти (251-300-ўрин);\n- Мирзо Улуғбек номидаги Ўзбекистон Миллий университети (351-400);\n- Самарқанд давлат университети (351-400);\n- Тошкент давлат техника университети (351-400).\nУшбу минтақа бўйича рейтингда энг юқори ўринларни М.В.Ломоносов номидаги Москва давлат университети (Россия), Тартус университети (Эстония), Санкт-Петербург давлат университети (Россия) ва Карлов университети (Чехия) эгаллаган.


Алишер Усмонов ўз бойликларини мерос фондига васият қилиши мумкин\nРоссия Давлат Думаси қабул қилаётган янги қонунга кўра, бадавлат фуқаролар ўз номлари билан аталувчи фондлар ва мукофотлар таъсис қилишлари ва уларга ўз бойликларини васият қилишлари мумкин бўлади.\nЯнги жорий этилаётган механизм, бадавлат ишбилармонларнинг мол-мулкларидан уларнинг вафотидан кейин ҳам, қолдирилган васиятномага мувофиқ – самарали бошқариш, кўпайтириш ва хайрия мақсадларида фойдаланиш имконини яратади.\nЭкспертлар фикрига кўра, бой-бадавлат ишбилармонларнинг тўғридан-тўғри ворислари ҳар доим ҳам энг мос келадиган бошқарувчи бўла олмайди.\nИккинчидан, айрим бадавлат бизнесменлар ўз ворисларининг хавфсизлигини ўйлаб ҳам ана шундай қарорга келишган. Хусусан, 2017 йилда бойлиги 14,4 миллиард доллар баҳоланган “Альфа групп” эгаси миллиардер Михаил Фридман ана шундай фикр билдирган эди.\nУндан ташқари, мол-мулки 15,2 млрд баҳоланган Алишер Усмонов, даромади 14,3 млрд $ бўлган “Норникель” компанияси президенти Владимир Потанин ҳам ўз бойликларининг катта қисмини меърос фондларига ўтказиш ва келажакда улардан жамоатчилик манфаатлари учун фойдаланиш ниятлари борлигини билдиришган эди.\nХабарда айтилишига кўра, Россияда ана шундай меърос фондларига эҳтиёж анча вақтдан бери бор эди, лекин таалуқли қонун бўлмагани туфайли олдин бундай амалиётлар Буюк Британия ёки бошқа мамлакатлар орқали амалга оширилар эди. Янги қонун кучга кирса, Россияда 2018 йилнинг 1 сентябрдан бошлаб меърос фондлари ташкил қилиш мумкин бўлади.\nСтатистика маълумотларига кўра, россиялик бизнесменлар хайрия мақсадларида йилдан йилга кўпроқ маблағ сарфлаб келмоқдалар. Маблағлар нафақат жисмоний шахслар, балким компаниялар томонидан ҳам сарфланмоқда


03:57 / 18.09.2021 | Dilshod Saibov | 554\nАссалому алайкум! Агар билсангиз Windows операцион тизимидан фойдаланиш аслида пуллик (лицензия 200$ туради). Бу хали шунчаки компьютерни ёқиб оддий ишларни бажариш учун тўланадиган пул. Мабодо Miсrosoft Offiсe дастурларида ишламоқчи бўлсангиз улар учун ҳам алоҳида яна пул тўлашингиз керак. Ва сизнинг эхтиёжингизга қараб яна кўплаб дастурлардан фойдаланиш учун лицензия сотиб олиш зарур. Бепул дастурлар ҳам бор, аммо уларнинг бажарадиган имкониятлари анча чекланган. Хозирда юртимизда компютер ва унинг дастурларидан фойдаланаётганларнинг 99% шу дастурларни синдирилган (ўғирланган) версиясидан фойдаланишади. Чунки бизнинг тўлов салохиятимиз ғарб мамлакатларига нисбатан анча суст. Даромадларимиз бундай харажатларни тўлаш имконини бермайди. Лекин компютер сабоқлари ва тирикчилигини қилмай ўтириб ҳам бўлмайди. Шу ҳолатда қандай йўл тутмоғимиз тўғри? Дастурчиларнинг меҳнати ҳам қадрланиши керак, илм олувчилар ҳам илмдан қолмаслиги керак ахир\n– Ва алайкум ассалом! 200 доллар туради деган гап нотўғри. Сиз тошкендаги малика савдо марказига келсангиз у ерда 25 доллардан сотишмоқда. Miсrosoft Offiсe ни ҳам арзон вариантларини топса бўлади. Компютер соҳасида ишлаётганлар ойига неча юз доллар топаётганидан бизни ҳам хабаримиз бор. Агар қилаётган иши ўз ҳаражатларини ҳалол йўл билан қопламаса, бошқа ҳалол иш топиши керак. Бир нарса қиммат дегани уни ўғирлаб ишлатиш ҳалол дегани эмас. Хусусан бугунги кунда уларнинг бепул бошқа ўринбосарлари бор. Уларнинг имкониятлари кам бўлиши мумкин. Лекин масаланинг ечими мавжуд. Валлоҳу аълам!\nВитрнинг қазоси жуфт ракат қилинадими


Ақидапарастлик ғояларидан ёшларни асрайлик! - Fitrat.uz\nБош саҳифа / Мақолалар / Ақидапарастлик ғояларидан ёшларни асрайлик!\nАқидапарастлик ғояларидан ёшларни асрайлик!\nAprel 4, 2017\tАқидапарастлик ғояларидан ёшларни асрайлик!da fikr bildirishni o'chirish 445 Кўришлар\n“Бугунги кунда, – деб ёзади И. Каримов, – ёшларимиз нафақат ўқув даргоҳларида, балки радио-телевидение, матбуот, интернет каби воситалар орқали ҳам ранг-баранг ахборот ва маълумотларни олмоқда. Жаҳон ахборот майдони тобора кенгайиб бораётган шундай бир шароитда болаларимизнинг онгини фақат ўраб-чирмаб, уни ўқима, буни кўрма, деб бир томонлама тарбия бериш, уларнинг атрофини темир девор билан ўраб олиш, ҳеч шубҳасиз, замоннинг талабига ҳам, бизнинг эзгу мақсад-муддаоларимизга ҳам тўғри келмайди”.\nҚайд этилган фикрлар ҳозирги даврда инсон ҳаётида ахборот ва билимлар хилма-хиллигининг ўрни ва аҳамиятини янада чуқурроқ англашга хизмат қилади. Шу билан бирга, билимлар мафкуравий иммунитет тизимининг асосий ва биринчи унсури ҳисобланишини ҳам қайд этиш лозим. Аммо билимлар кўп. Диний экстремизм ва терроризм тарафдорлари ҳам муайян “билим”ларга таянадилар ва уни омма онгига сингдиришга ҳаракат қиладилар. Демак, мафкуравий иммунитет тизимидаги билимлар объектив бўлиши, воқеликни тўғри ва тўлиқ акс эттириши, инсон маънавиятининг бойиши ва жамият тараққиётига хизмат қилиши лозим. Бу, бир томондан. Иккинчи томондан, бу билимлар ўз моҳият эътиборига кўра, Ватан, миллат, инсоният манфаатлари билан узвий боғлиқ бўлмоғи керак. Фуқароларимизнинг асл ислом ҳақида холис ва етарли билимга эга бўлишлари диний экстремизмга қарши иммунитетни шакллантиришнинг асосий шартларидан бири ҳисобланади.\nБугунги кунда, Республикамизнинг биринчи президенти И.А. Каримов сўзлари билан айтганда, ахлоқий бузуқлик ва зўравонлик, индивидуализм ва эгоцентризм, мутаассиблик ва ақидапарастлик ғояларини тарқатиш, керак бўлса, шунинг ҳисобидан бойлик орттириш, бошқа халқларнинг миллий ва диний анъана ва қадриятлари, турмуш тарзининг маънавий негизларига беписандлик, уларни қўпоришга қаратилган таҳдидлар тобора хатарли тус олмоқда. Бутун жаҳонда бамисоли бало-қазодек тарқалиб бораётган бундай хуружларга қарши курашиш ҳаётий-амалий аҳамият касб этмоқда.\nШу нуқтаи назардан қараганда, мафкуравий иммунитет тизимида унинг иккинчи асосий унсури – олинган билимлар замирида шаклланадиган баҳолар, қадриятларнинг ўрни беқиёсдир. Билимлар қанчалик холис ва чуқур бўлса, унинг замирида юзага келган баҳолар, қадриятлар ҳам шунчалик мустаҳкам бўлади. Бир сўз билан айтганда, қадриятлар тизими мафкуравий иммунитетнинг имкониятларини белгилаб беради ва мафкуравий инфекциялар йўлида мустаҳкам қалқон бўлиб хизмат қилади.\nҚайд этилган мулоҳазалар асл ислом ҳақида муайян билимларга эга бўлиш, унинг байроғи остида тақдим этилаётган ғоялар, қарашлар ва ҳаракатларни тўғри баҳолаш, уларнинг моҳиятан исломий қадриятларга бутунлай зид эканини англаб етишга хизмат қилади, деган хулосани чиқариш имконини беради. Билимлар ва қадриятлар тизими эса мафкуравий иммунитетнинг шаклланишида омил бўлиб қолаверади. Мафкуравий иммунитетнинг учинчи муҳим унсури ижтимоий-сиёсий, иқтисодий ва маданий-маърифий соҳалардаги мўлжал ва мақсадлар тизими билан боғлиқ. Ана шундай аниқ тизим бўлмас экан, хоҳ алоҳида инсон, хоҳ миллат ёки жамият бўлсин, гоҳ ошкора, гоҳ пинҳона кўринишдаги ақидапарастлардан келадиган зарарларига бардош бериши амримаҳолдир.\nАқидапарастлар зарарларидан сақланиш учун, ёт ғоялар кириб келишининг олдини олиш ва уларни йўқотишга қаратилган чора-тадбирлар мажмуини ўз ичига оладиган мафкуравий профилактиканинг ўрни катта. У ижтимоий институтлар томонидан хилма-хил шаклларда амалга ошириладиган ғоявий-тарбиявий, ижтимоий-сиёсий, иқтисодий, маънавий ишлар мажмуини, тўғри ташкил этилган бутун тарбия тизимини қамраб олади.\nБугунги кунда мамлакатимизда миллий ғоя руҳи билан йўғрилган ана шундай тарбия тизими яратилди. Уни доимий такомиллаштириб бориш ва давр даъватларига ҳозир жавоблигини таъминлаш эса, ҳар биримиз ва ҳаммамизнинг асосий вазифамиз ҳисобланади.\nШундай экан, вояга етаётган ҳар бир ёш авлодни кучли мафкуравий иммунитет ва юксак маънавиятга эга шахс сифатида тарбиялаш озод ва обод Ватан, эркин ва фаровон ҳаётни таъминлашимизнинг асосий шартларидан бири бўлиб қолаверади. Марҳум Юртбошимиз сўзлари билан айтганда, “…халқ — бамисоли улуғ ва шарафли йўлдан илгарилаб бораётган улкан карвон. Уни йўлдан чалғитишга уринувчилар, пайт пойлаб орқасидан ҳамла қилувчилар ҳамиша бўлган, бундан кейин ҳам бўлиши мумкин. Карвон бехатар бўлмас, деган гап бежиз айтилмаган. Аммо халқ карвонини ҳеч қандай куч ортга қайтаролмайди. Нега деганда, халқнинг қалбида не-не авлодлардан мерос енгилмас куч — маънавият бор”.\n3-курс талабаси Саиджалолов Раҳматулло тайёрлади\nАввалги Миллатлараро тотувлик ва диний бағрикенглик – бирдамлик омили\nКейинги Исро ва меърож воқеаси тарихи


Кафолат жамғармаси хизматлари\nС начала работы biznes-daily.uz 7 141 092\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Кафолат жамғармаси хизматлари\nулардан самарали фойдаланиш кичик тадбиркорлик субъектларига қандай наф келтиради?\nХабарингиз бор, жорий йилнинг 10 февралида Президентимиз “Кичик тадбиркорликни ривожлантириш кафолат жамғармасини ташкил этиш тўғрисида”ги қарорга имзо чеккан эди. Орадан кўп ўтмай Вазирлар Маҳкамаси акциядорлик жамияти шаклидаги ушбу жамғарма фаолиятини ташкиллаштириш чора-тадбирлари ҳақида қарор қабул қилди. Биз ўша ҳужжатларда белгиланган вазифалар бугунги кунда қай даражада бажарилаётганига қизиқдик ва жамғарма раиси Отабек КАРИМОВ билан шу хусусда суҳбатлашдик.\n– Аввало, айтинг-чи, Кафолат жамғармасининг асосий мақсад-вазифалари нималардан иборат?\n– Жамғармамиз юртимизда ишбилармонлик муҳитини янада яхшилаш ва бозор ислоҳотларини чуқурлаштириш, замонавий технологик ускуналарни харид қилиш, ички ва ташқи бозорларда харидоргир бўлган рақобатдош маҳсулотлар ишлаб чиқаришни ўзлаштириш учун тижорат банклари томонидан бериладиган кредитлар олиш имкониятларини кенгайтириш орқали кичик тадбиркорлик субъектларини жадал ривожлантириш учун янада қулай шарт-шароитлар яратиш, шу асосда мамлакатни ижтимоий-иқтисодий ривожлантиришда кичик тадбиркорликнинг ролини ошириш мақсадида ташкил этилган. Унинг асосий вазифалари қуйидагилардан иборат:\n– кичик тадбиркорлик субъектларига янги замонавий технологик ускуналар харид қилиш ва бошқа мақсадларда бериладиган тижорат банклари кредитларининг гаров билан қопланмаган қисмини таъминлаб бериш;\n– тижорат банкларидан кредитлар олиш шартлари бўйича кичик тадбиркорлик субъектларига маслаҳат ёрдамлари кўрсатиш;\n– юқори технологияли ҳамда инновациявий ишлаб чиқаришларни ташкил этиш ва кенгайтиришда уларга кўмаклашиш;\n– таъминот берилган лойиҳалар амалга оширилиши устидан тизимли мониторинг олиб бориш, шунингдек, тижорат банклари томонидан берилган кредитларни ўз вақтида қайтариш ва таъминот сифатида тақдим этилган Кафолат жамғармаси мажбуриятини қоплашни назорат қилиш;\n– жамғарманинг ресурс базасини кенгайтиришга халқаро молия институтлари, хорижий фондлар ва банклар маблағларини жалб этиш.\nҲозир жамиятни юқори малакали ва тажрибали кадрлар билан бутлаш ишлари олиб борилмоқда. Бироқ жамғармага бино-иншоот масаласи охиригача ҳал этилмай турибди. Шу боис у ўз фаолиятини тўлиқ амалга ошириш имконига эга бўлгани йўқ.\n– Тадбиркорлар жамғарма хизматидан фойдаланиш учун унга қай тартибда ва қандай ҳужжатлар билан мурожаат қилишлари зарур? Уларнинг илтимоси қанча муддатда ҳал этилади?\n– Тадбиркорлар инвестиция лойиҳаларини амалга ошириш мақсадида кредит маблағларига бўлган эҳтиёжларидан келиб чиқиб, дастлаб тижорат банкларига мурожаат этишади. Ушбу лойиҳалар бўйича тижорат банклари томонидан кредит бериш тартиби тамойилларига мувофиқ самарадорлик кўрсаткичлари таҳлил қилиниб, лойиҳаларнинг фақат гаров таъминоти масаласи белгиланган талабга жавоб бермаган тақдирда (кредитларнинг гаров билан қопланмаган қисми мавжуд бўлганда) тижорат банки кафолат жамғармасига мурожаат қилади.\nТегишли низомда қайд этилишича, Кафолат жамғармаси кафиллиги тижорат банклари сўровига биноан, республика ҳудудида фаолият юритувчи кичик тадбиркорлик субъектларининг инвестиция лойиҳаларини амалга оширишга ажратилаётган кредитларнинг гаров билан қопланмаган қисмини таъминлаш мақсадида ҳамда жамғарма, кредит берувчи банк ва қарз олувчи ўртасида тузилган кафиллик шартномаси асосида берилади. Янада тушунарлироқ қилиб айтадиган бўлсак, жамғарма кафиллиги кичик тадбиркорлик субъектларига улар қуйидаги шартларга мувофиқ бўлганда берилади:\n– кичик тадбиркорлик субъекти мамлакатимз ҳудудида белгиланган тартибда рўйхатдан ўтганда ва фаолият юритаётганда;\n– кичик тадбиркорлик субъекти лойиҳани амалга оширишда 25 фоиздан кам бўлмаган миқдордаги ўз улуши билан иштирок этганда;\n– Кафолат жамғармасининг таъминоти бўйича берилаётган кредитлар янги, замонавий технологик ускуналарни харид қилишга, ишлаб чиқариш фаолиятини ташкил этишга ва кенгайтиришга, шунингдек, бошқа мақсадларга мақсадли йўналтирилганда;\n– кредит (лизинг) шартномасига мувофиқ илгари берилган кредит (лизинг) ўз вақтида қайтарилмаганлиги, тижорат банклари томонидан кафолатлар бериш бўйича шартномалар шартлари бузилиши ҳолатлари мавжуд бўлмаганда.\nКредит бўйича кафиллик берилиши учун тижорат банкларининг ёзма сўровига қуйидаги ҳужжатлар – тижорат банкининг Кафолат жамғармаси кафиллигини бериш юзасидан тегишли тарзда расмийлаштирилган буюртманомаси, тижорат банки кредит қўмитасининг кредит бериш тўғрисидаги қарори ва кредит шартномаси, амалга ошириладиган лойиҳа бўйича бизнес-режа (техник-иқтисодий асослаш), кредит маблағлари ҳисобига харид қилинаётган замонавий технологик ускунани етказиб бериш тўғрисидаги шартнома, кредит бўйича таъминот сифатида берилаётган гаров тўғрисидаги ахборот илова қилинади. Улар тақдим этилган кундан эътиборан 10 иш кунида жамғарма кафиллик бериш ёки уни рад этиш тўғрисида қарор чиқаради. Бир кун муддатда тижорат банкига кафиллик бериш бўйича қабул қилинган қарор тўғрисида билдиришнома юборади. Кафиллик беришни рад этиш ҳақида қарор қабул қилган тақдирда, билдиришномага унинг асосланган сабабларини ҳам илова қилади.\nКафиллик бериш тўғрисида қабул қилинган қарор асосида беш кун муддатда Кафиллик жамғармаси, кредит берувчи банк ва қарз олувчи ўртасида тегишли шартнома тузилади ва кафиллик берилади.\n– Кафиллик неча йилга ва қанча миқдорда берилади?\n– Кафолат жамғармаси кафиллиги кредит умумий суммасининг 50 фоизидан ошмайдиган ва 100 минг АҚШ доллари эквивалентидан кўп бўлмаган миқдорда берилади. Кафиллик берилгани учун кичик тадбиркорлик субъектларидан миллий валютамизда кафиллик суммасининг йиллик уч фоизи миқдорида воситачилик ҳақи ундирилади. Кафилликнинг амал қилиш муддати тижорат банки томонидан ажратилаётган кредит муддатига мутаносиб равишда белгиланади.\n– Жамғарма хизматлари тадбиркорлар учун қандай имконият ва қулайликлар яратади?\n– Ўтказилган тадқиқот натижалари шуни кўрсатдики, тадбиркорларимизнинг жуда кўпчилиги кредит олиш учун айнан гаров таъминоти етишмаслигидан азият чекишади. Оқибатда истиқболли инвестиция лойиҳалари ўз вақтида ёки умуман амалга ошмай қолади. Янги ишчи ўринлари яратилмайди, бой берилган вақт давомида маҳсулот ишлаб чиқарилмайди, қўшилган қиймат яратилмайди, солиқ ва бошқа мажбурий тўловлар тўланмайди. Демакки, мамлакатимиз ялпи ички маҳсулоти ҳажмига, давлатимиз бюджети ва аҳоли даромадларига жиддий зарар етади. Бундай шароитда Кичик тадбиркорликни ривожлантириш кафолат жамғармасининг фаолият юритиши муҳим аҳамият касб этади. У тадбиркорларимизни яқиндан қўллаб-қувватлайди, уларга замонавий ишлаб чиқариш корхоналари очишларида кўмаклашади, энг муҳими, эзгу орзу-ниятларимиз рўёбга чиқишига баҳоли қудрат ҳисса қўшади.\nБинобарин, жамғарма кафиллиги шарофати билан тадбиркорлар қўшимча гаров таъминотига эҳтиёж сезмайдилар, ортиқча ташвиш ва сарсон-саргардонликдан қутулиб, тез фурсатда фаолиятларини бошлаш имкониятига эга бўладилар.


OzodlikOnline: Мактаб ва коллежлар ўқув йилига қандай тайëрланди?\n05 июл 2022, Тошкент вақти: 02:45\nОзодликка Самарқанд вилояти Нарпай туманидаги 1947 йилда қурилган 35-мактаб биноси сифатида тақдим этилган суратлардан бири.\nАксар дунëда бўлгани каби¸ 2 сентябрда Ўзбекистон ўқувчи ва талабалари ҳам янги ўқув йилини бошлайди. Ҳокимиятдагилар учун текин ва мутеъ иш кучи манбаига айланган Ўзбекистон таълим муассасалари янги ўқув йилига қанчалар ҳозир? 2 сентябр¸ душанба куни Тошкент вақти билан 21:05 да бошланган жонли суҳбатимизда ана шу ҳақда суҳбатлашдик.\n2 сентябр куни Ўзбекистонда ҳам расман 2013-2014 йилги ўқув йили бошланади.\nҚоғоздаги иш ва ўқув жадвалига кўра¸ бир неча оралиқ таътил билан 25 майга қадар давом этиши белгиланган ўқув йилининг неча кунини ўзбек ўқувчи ва талабасининг дарс хонасида ўтказишини¸ аслида ҳеч ким билмайди.\nЎқув йили дастури¸ унинг қандай кечишини Ўзбекистонда на Халқ таълими ва на Олий таълим вазирлиги¸ на директору ректор ва на ўқитувчи белгилайди. Бу дастурнинг асл хўжаси пахта ҳосили ва об ҳаво¸ аниқроғи¸ об-ҳаво вазиятига қараб¸ терим мавсумини режалайдиган ҳокимият эгалари бўлиб қолган.\nПахтадан қолган кунлар хўжайини ҳам яна ҳокимият эгалари – улар истаса¸ нафақат ўқувчи ва талаба¸ балки ўқитувчини ҳам кўча ва майдонларни тозалаш¸ темир-терсак териш¸ уйма-уй юриб газ ва электрга пул териш¸ пиллакорлик каби ишларга жўнатади.\nЎзбекистон ўқувчи-талабаларининг ўқув йилининг неча кунини дарс хонасида¸ билим ва маърифат олишга сарфлашигина эмас¸ балки уларга аслида қандай ва қанча билим берилиши ҳам жамоатчилик назоратидан четда қолаëтган жиҳатлардан бири.\nМалакали ўқитувчилар кўпчилигининг Россия ва бошқа яқин хорижга мардикорликка кетгани¸ коллеж ва лицей ўқувчиларидан ҳам кўпининг қоғозда бор¸ лекин синфхонада йўқ жонларга айлангани¸ кузатувчиларга кўра¸ Ўзбекистонда маориф ва таълим сифатининг кескин тушиб кетишига асос бўлган.\nМаориф ва таълим соҳасида авж олган коррупция¸ мактаб ва коллежлар моддий базасини яхшилаш учун давлат бюджетидан оз бўлса-да ажратилаëтган маблағларнинг ора йўлда гумдон этилаëтгани¸ айниқса¸ аксар қишлоқ мактаблари шароитини авария ҳолатига олиб келгани айтилади.\nЎзбекистонда яна бир ўқув йили бошланган кунда Сиз билан қуйидаги саволлар атрофида суҳбатлашамиз:\nСизнинг болаларингиз қатнайдиган таълим муассасаларини янги ўқув йилига ҳозирлаш учун ҳукумат тизимлари маблағ сарфладими?\nМактаб ва коллежлар кимнинг маблағи эвазига таъмирланди (агар таъмирланган бўлса)?\nТаълим муассасаларининг ўқувчи ва талаба бошига солаëтган ўлпони¸ Сизнинг мисолингизда¸ неча пулни ташкил этади?\nБолангизни мактаб¸ коллеж ва институтга ҳозирлаш Сиз учун неча пулга тушди?\n2 сентябрдан бошланадиган янги ўқув йилининг ўртача неча кунини Сизнинг болангиз дарсда ўтказадию¸ қанчасини ҳашарчи-ҳаммолчиликда?\nБолангиз 2013-2014 ўқув йилида нима ўқиб¸ нимага¸ қандай ўқитилишидан хабардормисиз?\nБолангиз ўқиши шарт бўлган мактаб дарсликлари¸ уларнинг сифат ва даражаси ҳақида тасаввурга эгамисиз?\nЎзбекистондаги маориф ва таълим соҳасида нималарни ўзгартириб¸ нималарни сақлаб қолиш керак¸ деб ўйлайсиз?\n2 сентябр¸ Ўзбекистонда янги ўқув йилига старт берилган кунда Тошкент вақти билан 21:05 да бошланадиган мулоқотимизда ана шу каби саволларга жавоб излаймиз. OzodSkype ва OzodlikOnline Skype манзиллари орқали Сиз ҳам жонли суҳбат иштирокчисига айланинг.


Булбул хониши ва «тўти фалсафаси» 16-10-2021, 12:39 | Zamin.uz\nУндай бўлса мана булар-чи: «Профессионализм, технисизм ва терминологик лексика…», «синтактик фигуралар ва троплар», «…стилларнинг классификацияси, экстралингвистик ва лингвистик факторлар», «семантик ва эмоционал-экспрессив оттенкалар», «стилистик эффект»…\nНутқ маданиятини қарор топтириш, парвариш қилишда ҳамма восита ва имкониятлардан билиб фойдаланиш керак. Радио, телекўрсатув, оммавий сайллар, спорт эшиттиришлари, маъруза ҳамда суҳбатларда нутқ тоза, бўлиқ, донадор, тагдор, маънодор ва шавқли бўлгани яхши. Ойнайи жаҳон орқали намойиш қилинган, дид билан тайёрланган атиги ярим соатлик оддий «томоша» (махсус нутқ маданиятига бағишланган бўлиши ҳам шарт эмас!) минглаб дарсхоналарда минг соатлаб олиб борилган панд, ўгит, насиҳатомуз ярим чин, ярим ёлғон «илмий» таҳсилдан кўра минг маротаба таъсирчан ва самаралироқ.\nНегаки, «оммавий ахборот воситалари» аталмиш радио, телекўрсатув ва матбуот ҳар бир хонадонга кириб боради. Тикувчининг минг ургани, темирчининг бир ургани, дейдилар. Айни вақтда ўша кўрсатув, агар пала-партиш, ғализ тайёрланган бўлса, нутқ одобига доир минг йиллик тоат-ибодатни ярим соат ичида бир пул қилиши ҳам ҳеч гапмас!..\nДарвоқе, ҳар қандай касб-корнинг ҳам ўз маънавий-руҳий иқлими, дард-ҳасрати ва ишкали бўлади. Масалан, адиблар, олимлар, муаллимлар ва турли касб эгаларининг ўз «шевалари» бор. Бинобарин, ҳар бир касб-кор эгаси: бу хоҳ муҳандис бўлсин, хоҳ шифокор, хоҳ ишчи ёки колхозчи бўлсин — ўз «тилида» гапириши керак. Ойнайи жаҳон саҳнига чиққан ҳар бир кишининг ўз мавзуси, ўз «дарди» бор.\nБироқ уларнинг барчасини бирлаштирадиган битта муштарак муаммо: бу тил масаласи. Барчани, шубҳасиз, адабий тилда сўзлашга даъват этиш лозим. Шу билан бирга, ҳар ким ўз алфозини ҳам сақласин. Тилда ҳамма бирдай «олим» бўлиши шарт эмас. (Бу масалада бошқа бировлар эмас, баъзан олимларнинг ўзлари намуна бўлолмайдилар!)\nАслини олганда, бу ерда гап кимнинг кимлигида эмас. Лисоний ифода иллати, бемустасно, ҳаммамизга хос. Руҳий ҳолатимиз, тилнинг аҳволи ўзи шундай бўлиб қолган. Нима қилиш керак? Аввало, бунда жўяли, матлуб ҳамда ножўя, номатлуб ибораларни фарқлаш, сарагини саракка, пучагини пучакка ажратиш лозим. Бунинг шошилинч иложини қилмаса бўлмайди. Меъёридан ошириб солинган ўғит ернинг жонини олганидай, ўнг-у сўлига қарамай, бошқа тиллардан сўз, ибора, бирикма ва «тайёр» қолипларни олавериш ҳам бора-бора, баайни шундай бир тарзда тилимизни ишдан чиқазиб қўйиши тайин.\nГап шундаки, кўпмиллатлилик шароитида тилларнинг ўзаро ҳамкорлиги, бир-бирига таъсири жараёни тоабад ошгандан ошиб бораверади. Бу табиий жараён. Масала шундаки, бу ерда лисоний-маъновий тараққиёт меъёрини йўқотмаслик, унинг ўзлигини, ўз табиий ҳаётий илдизларини омон сақлаш жуда муҳим. Акс ҳолда, ҳар қандай «лисоний ватанпарварлик» қуруқ даъват, пуч гап бўлиб қолади.\nЭркин Воҳидов бизни ишонтирадики, «тилимиз бой ва ранг-баранг, ҳеч бир тушунча йўқки, унинг ифодаси бўлмасин. Мабодо, Фарғонада топилмаса, Хоразмда топилади, Тошкентда топилмаса, Самарқандда бўлади». Мен миқёсни янада кенгайтирган бўлардим: борингки, Фарғона-ю Хоразм, Тошкент-у Самарқандда ҳам топилмаса, қирғизда, қозоқда, озарбойжонда, татарда, туркман, тожик, бошқирд, усмонли турк томонларда бўлади.\nФараз қилайлик, уёқларда ҳам даракланмаса, ўзимизнинг кўҳна бисотимизда: «Девону луғотит турк»да, «Қутадғу билиг»да, «Ҳибатул ҳақойиқ»да, «Муҳокаматул луғатайн», «Хамса», «Бобурнома»да бўлади. Яна таъкидлайман: биз «ўзимизда бўлмагани учун», деган важ билан ўзгалардан олаётган нарсаларни — «ўзимизда бўлмагани учун», деб эмас, балки «ўзимиз билмаганимиз учун» деб тузатиб айтайлик. Тилга наҳ уриш, унга туҳмат қилиш керакмас. Ўзимиз бурнимиздан нарини кўрмасак, бунга… тил айбдорми?\nМен «яхши қўшничилик муносабатлари» тушунчасини фақат давлатлар, халқларгагина эмас, балки жамики тилларга нисбатан ҳам қўллаган бўлардим. Замона зайли шундай бўлдики, биз ўлик тил ҳисобланмиш лотиндан, қадимги юнондан ҳамда бугун тарих «қулоқ бошига» чиқазиб қўйган халқлар — рус, инглиз, фаранг, олмон ва бошқа тиллардан жуда кўплаб сўзлар, истилоҳлар, турли атамаларни олаётганимизни эътироф этайлик. Тақдир тақозоси шу. Бироқ яна шуни ҳам эътироф этайликки, биз байналмилал алоқалар доирасини жуда торайтириб қўйганмиз, уни муайян бир мўлжалга йўналтирганмиз. Тўғрироғи, йўналтириб қўйилганмиз.\nЎйлайманки, тарихан ўзаро яқин алоқада, яхши қўшничилик муносабатларида бўлиб келган халқлар: Ўрта Осиё фуқаросидан ташқари, ҳиндлар, хитойлар, турклар, араблар, форслар, афғонлар ва бошқалар ўртасидаги ўзаро байналмилал, қардошлик алоқаларини, жумладан, лисоний муносабатларни ҳам тубдан яхшилаш вақти келди. Беш йил жаҳоний мислсиз қирғинбарот уруши олиб борилган олмон (немис)лар биланки яхши, дўстона ва ҳатто демократик қардошлик алоқаларини ўрнатишга етарли даҳо, чин инсоний идрок туйғулари топилган экан, азалий яхши қўшничилик ва шериклик мақомида бўлиб келинган Шарқ халқларига бугунги муносабатимизни янада яхшилаш лозим.\n— Масалага нима қиладилар? — Тўхталиб ўътадилар.\nШоирлар, воизлар, нотиқлар, муаллимлар, мутаржимлар, муҳаррирлар, муаллифлар — қўйингки, бутун матбуот-у нашриёт, радио ва ойнайи жаҳон, сўз маҳкамаси ва муассасаси, шиорлар, китоблар, чақириқ ва даъватлар, мурожаат ва баёнотлар… — шу тилда!\nИккинчи йўсин, ижобий маънода — қанчалик муқаррар ва жоиз бўлса, шунчалик самарадор; салбий маънода эса — қанчалик пинҳоний бўлса, шунчалик емирувчан ва хавфли. Чунки бу нарса меъёрни бузади, тилни кемиради… Қарабсизки, лафзингизда биронта ҳам номатлуб хорижий унсур йўқ, барчаси ўзимизнинг азалий сўзларимиз. Бироқ… жумла, фикрнинг шакл-у шамойили, тарҳи, таркиб, ифодавий тарз — тилимизга ёт. Қип-қизил тақлиднинг ўзгинаси. Лисоний тақлид! Бир тил бошқа тилга гўё тақлид қилади! Ҳолбуки, ҳар қандай яхши нарсага тақлид ҳам яхши эмас.\nҒайбуллоҳ ас-Салом 1989 йил\n29-11-2021, 16:58, O‘zbekiston\nЯнгиликлар » Жамият » Булбул хониши ва «тўти фалсафаси»


Ўзбекистон Республикаси Президенти Ислом Каримовнинг “Юксак маънавият - енгилмас куч” асари - 2008 йил “Маънавият” нашириётиад чоп этилди. Китоб – муқаддима, 4 боб, 173 саҳифадан иборат\nЎзбекистон Республикаси Президентининг “Юксак маънавият – енгилмас куч” асари биринчидан, мамлакатда маънавият асосчиси тарафидан яратилган, иккинчидан, ўтган ўн етти йил мобайнида бу борада амалга оширилган улкан маънавий ислоҳотларнинг таҳлилий хулосалари сифатида қоғозга тушган, учинчидан, унда ҳар бир масалага айнан бугунги талаб ва эҳтиёждан келиб чиқиб ёндашилган, тўртинчидан, эл-юртнинг порлоқ келажаги учун жонкуярлик қилинган.\nКитоб қуйидаги боб ва бўлимлардан иборат:\nМАЪНАВИЯТ – ИНСОННИНГ УЛҒАЙИШ ВА КУЧ ҚУДРАТ МАНБАИДИР.\nМаънавиятни шакллантирадиган асосий мезонлар; Маънавий ва моддий ҳаёт уйғунлиги.\nМУСТАҚИЛЛИК –МАЪНАВИЙ ТИКЛАНИШ ВА ЮКСАЛИШ\nМиллий ғоя ва маънавий ҳаёт;\nМаънавият ва жамиятнинг янгиланиши; Ислоҳотлар ва уларнинг маънавий мезони. Учинчи боб\nГлобаллашув жараёнлари ва маънавий таҳдидлар; Фикрга қарши фикр, ғояга қарши ғоя .\nВАТАНИМИЗ ТАРАҚҚИЁТИНИНГ МУСТАҲКАМ ПОЙДЕВОРИ\nИнсон қалбига йўл; Энг буюк жасорат. АСАРДАН ОЛИНГАН АЙРИМ ПАРЧАЛАР\nБиз халқимизнинг дунёда ҳеч кимдан кам бўлмаслиги, фарзандларимизнинг биздан кўра кучли, билимли, доно ва албатта бахтли бўлиб яшаши учун бор куч ва имкониятларимизни сафарбар этаётган эканмиз, бу борада маънавий тарбия масаласи, ҳеч шубҳасиз, беқиёс аҳамият касб этади. Агар биз бу масалада ҳушёрлик ва сезгирлигимизни, қатъият ва масъулиятимизни йўқотсак, бу ўта муҳим ишни ўз ҳолига, ўзибўларчиликка ташлаб қўйдиган бўлсак, муқаддас қадриятларимизга йўғрилган ва улардан озиқланган маънавиятимиздан, тарихий хотирамиздан айрилиб, охир-оқибатда ўзимиз интилган умумбашарий тараққиёт йўлидан четга чиқиб қолишимиз мумкин. Ўз тарихини билмайдиган, кечаги кунини унутган миллатнинг келажаги йўқ. Бу ҳақиқат кишилик тарихида кўп бора ўз исботини топган.\nКитобнинг илк боби биринчи бўлимида Ўзбекистон Республикаси Президенти маънавиятга “Маънавият – инсонни руҳан покланиш, қалбан улғайишга чорлайдиган, одамнинг ички дунёси, иродасини бақувват, иймон-эътиқодини бутун қиладиган, виждонини уйғотадиган беқиёс куч, унинг барча қарашларининг мезонидир” деб ўзига хос ва мукаммал таъриф беради.\nҲаммамизга аён бўлиши табиийки, оила соғлом экан – жамият мустаҳкам. Жамият мустаҳкам экан – мамлакат барқарордир.\nМаънавиятни шакллантиришга бевосита таъсир қиладиган яна бир муҳим ҳаётий омил – бу таълим-тарбия тизими билан чамбарчас боғлиқдир.\nТаълимни тарбиядан, тарбияни эса таълимдан ажратиб бўлмайди – бу шарқона қараш, шарқона ҳаёт фалсафаси. Бу ҳақда фикр юритганда, мен Абдулла Авлонийнинг “Тарбия биз учун ё ҳаёт – ё мамот, ё нажот – ё ҳалокат, ё саодат – ё фалокат масаласидир” деган чуқур маъноли сўзларини эслайман. Буюк маърифатпарвар бобомизнинг бу сўзлари асримиз бошида миллатимиз учун қанчалар муҳим ва долзарб бўлган бўлса, ҳозирги вақтда ҳам биз учун шунчалик, балки ундан ҳам кўра муҳим ва долзарб аҳамият касб этади.\n“...миллий ғоямизнинг узвий таркибий қисмларини ташкил қиладиган комил инсон, ижтимоий ҳамкорлик, миллатлараро тотувлик, динлараро бағрикенглик каби тамойилларнинг маъно-моҳиятини бугунги кунда мамлакатимизда олиб борилаётган маънавий-маърифий, таълим-тарбия ишларининг марказига қўйиш, уларни янги босқичга кўтариш, ёш авлодимизни ҳар томонлама мустақил фикрлайдиган етук дунёқараш эгалари қилиб тарбиялашдан иборат”.\nМаълумки, ўзликни англаш, миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлади. Жамики эзгу фазилатлар инсон қалбига, аввало, она алласи, она тилининг бетакрор жозибаси билан сингади. Она тили бу миллатнинг руҳидир.\nБарчамизга аён бўлиши керакки, қаердаки бепарволик ва лоқайдлик ҳукм сурса, энг долзарб масалалар ўзибўларчиликка ташлаб қўйилса, ўша ерда маънавият энг ожиз ва заиф нуқтага айланади. Ва аксинча қаерда ҳушёрлик ва жонкуярлик, юксак ақл идрок ва тафаккур ҳукмрон бўлса, ўша ерда маънавият қудратли кучга айланади.\nҲозирги вақтда кўз ўнгимизда дунёнинг геополитик, иқтисодий ва ижтимоий, ахборот-коммуникация манзарасида чуқур ўзгаришлар рўй бераётган, турли мафкуралар тортишуви кескин тус олаётган бир вазиятда, барчамизга аёнки, фикрга қарши фикр, ғояга қарши ғоя, жаҳолатга қарши маърифат билан курашиш ҳар қачонгидан кўра муҳим аҳамият касб этмоқда.\nЕр юзида барча ўлмас обидалар, инсоният ҳаётини тубдан ўзгартириб юборган жамики улуғ кашфиёт ва ихтиролар, мумтоз санъат ва адабиёт дурдоналари, мардлик ва қаҳрамонлик намуналари одамзотнинг ақл-тафаккури, салоҳияти ва маънавий жасоарит маҳсулидир. Шунинг учун ҳам бу ёруғ оламда энг буюк жасорат нима, деган саволга, ҳеч иккиланмасдан, энг буюк жасорат – бу маънавий жасорат, деб жавоб берсак, ўйлайманки, янглишмаган бўламиз.\nМаънавият қотиб қолган ақидалар йиғиндиси эмас, доимий ҳаракатдаги узлуксиз жараён бўлиб, тараққиёт давом этар экан, унинг шиддатли юриши туфайли маънавий ҳаёт олдига қўйиладиган талаблар ҳам муттасил пайдо бўлаверади.


Bloomberg: Пандемия даврида тўпланган нефть захиралари тугаб битди - Daryo\n20:22, 19.04.2021 13570\nBloomberg: Пандемия даврида тўпланган нефть захиралари тугаб битди\nКоронавирус пандемияси келтириб чиқарган инқироз оқибатида тўпланган ортиқча нефть захиралари деярли тугаб бўлди, деб хабар берди Bloomberg.\nХалқаро энергетика агентлигининг (ХЕА) маълумот беришича, февраль ойи ҳолатига кўра, омборларда тўпланган ёқилғи миқдори 20 фоиздан ҳам камроқ қолган эди. Ўшандан буён мавжуд ёқилғи ҳажми янада қисқарди, деб таъкидлади Bloomberg.\nХЕАнинг ҳисоб-китобларига кўра, 2020 йилнинг июль ойида дунё омборхоналарига энг юқори даражада — 249 миллион баррель нефть тўпланиб, 2015—2019 йиллардаги ўртача кўрсаткичлардан ошган эди. 2021 йилнинг февраль ойида эса уларнинг миқдори 57 миллион баррелгача камайди.\nНефтьга бўлган талабнинг қайта тикланиши ва нархининг кўтарилиши сабабли ёқилғи истеъмолининг даражаси ўсди. ICE London биржасининг маълумотларига кўра, Brent нефти 16 апрель куни савдоларни 66,7 доллар билан якунлади. Шу ўринда, Bloomberg’нинг қайд этишича, Россия, Саудия Арабистони ва Нефть экспорт қилувчи мамлакатлар ташкилоти (Organization of Petroleum Exporting Countries, OPEC) ишлаб чиқариш чекловларини эҳтиёткорлик билан юмшатиш орқали омборларнинг бўшатилишини қўллаб-қувватлади.\nТабиий ресурслар бозори тадқиқотининг раҳбари Эд Морзенинг сўзларига кўра, пандемия даврида тўпланган нефть захиралари қолдиқларининг деярли барчаси Хитойда жойлашган. АҚШ Энергетика маълумотлари бошқармасига кўра, АҚШ омборларидаги захиралар пандемиягача бўлган даврдаги каби 1,28 миллиард баррелгача қисқариб, деярли тугади. Ўтган ҳафтада АҚШнинг шарқий соҳилларидаги захиралар охирги 30 йил ичидаги энг паст даражагача тушиб кетди, деб қўшимча қилди агентлик.\nБундан ташқари, танкерларга жойланган нефть захиралари ҳам қисқариб бормоқда. IHS Markit таҳлилчилари Ен Лин Сонг ва Фотиоса Кацуласанинг баҳолашича, ўтган икки ҳафта давомида ушбу захиралар 27 фоизга қисқариб, 50,7 миллион баррелгача камайган.\nCitigroup’нинг прогнозларига кўра, нефтга талабнинг ортиши билан 2021 йилнинг ярмида ҳам захиралар кунига 2,2 миллион баррелга қисқаришда давом этади, бунинг натижасида Brent нефтининг нархи бир баррели учун 74 долларгача, ҳатто ундан ҳам кўпроққа қимматлашиши мумкин.\nАввалроқ Хитой 25 йил давомида барқарор нефть таъминоти эвазига Эрон иқтисодиётига 400 миллиард доллар инвестиция киритишга рози бўлгани ҳақида хабар берилганди. Венесуэла президенти Николас Мадуро эса коронавирусга қарши вакцина учун нефть билан ҳақ тўлашни таклиф қилганди.\nШунингдек, Хитойдан Нидерландияга йўл олган контейнерларни ташувчи энг йирик кемалардан бири Ever Given Сувайш каналига тиқилиб қолиши оқибатида Brent нефтининг нархи 5,77 фоизга ўсиб, бир баррель учун 64,3 долларни ташкил этди.\nХусийлар Saudi Aramco нефть компаниясини ўққа тутгани ҳақида маълум қилди\nЎрта Ер денгизи соҳилларидаги экологик фожиа (фото, видео)\nТехасда кузатилган рекорд даражадаги совуқ об-ҳаво WТI маркасидаги нефтнинг нархига таъсир қилди\n11:23, 27.09.2020 285853\n17:35, 10.10.2020 170466\n11:16, 24.09.2020 145698\n07:54 Бугун 445\n07:38 Бугун 2414\n07:23 Бугун 4863\n07:07 Бугун 4460\n14:35, 11.05.2021 80675


Эрдўған Косовони Гуленни қўллаб-қувватлашда айблади - Typex\nЭрдўған Косовони Гуленни қўллаб-қувватлашда айблади\nТуркия президенти Ражаб Тоййиб Эрдўған Косово бош вазири Рамуш Харадинайни турк мухолифи Фатҳулла Гуленни қўллаб-қувватлашда айблади.\nАввалроқ Харадинай ички ишлар вазири Флямур Сефай ва Косово разведка агентлиги директори Дритон Гашини истеъфога чиқарди. Бундай қадамга Косоводаги “Мехмет Акиф” коллежи 6 ходимининг Гулен ташкилоти аъзолари ҳисобланишлари гумони билан ҳибсга олиниши бўлган.\nAnadolu ахборот агентлигининг маълум қилишича, гумонланувчилар Косово разведка хизмати кўмагида Миллий разведка хизмати ходимлари томонидан ушланиб, Туркияга етказилган.\n“Турк разведкачиларининг ҳаракатларига жавобан Косово бош вазири ички ишлар вазири ва разведка хизмати раҳбарини лавозимларидан олиб ташлагани айниқса ранжитади. Косово ҳукумати бу тариқа кимнинг буюртмасини бажарган? Қачондан бери у Туркияда тўнтарувга алоқадор кишиларни ҳимоялай бошлади? Ишончим комилки, Косоводаги оға-иниларимиз бундай бош вазирнинг сиёсатини қўллаб-қувватламайди. Гуленнинг шериклари ўз ҳаракатлари учун жавоб берадилар”, деб айтган Эрдўған Истанбулдаги чиқишида.\nЭрдўғаннинг айтишича, Анқара Косовони биродар давлат сифатида қабул қилган бир пайтда Приштина Туркияда давлатни тўнтаришга уринишни ташкиллаштирганлар юзини беркитмоқда.\nТуркияда 2016 йил 16 июлга ўтар кечаси давлат тўнтарувига уриниш бўлиб ўтган. Мамлакат раҳбарияти бунда Гуленнинг ташкилоти FETO’ни айблаб келади. Ҳозирда АҚШда яшаётган Гулен тўнтарувни қоралаб, ўзига қўйилган айбловларни рад этган.


Муҳаммад Содиқ Муҳаммад Юсуф: "Эътиқод – мангу ҳақиқатдир" (1989) - www.ziyouz.uz\nБош саҳифа МатбуотҚайта қуриш даври матбуотиМуҳаммад Содиқ Муҳаммад Юсуф: «Эътиқод – мангу ҳақиқатдир» (1989)\nМуҳаммад Содиқ Муҳаммад Юсуф: «Эътиқод – мангу ҳақиқатдир» (1989)\nЧоп этилган 07.01.2017 21.01.2021 МуаллифZiyouz.uz\n— Муҳтарам муфтий! Қайта қуриш, янгича тафаккур шарофати туфайли мамлакатимизда содир бўлаётган хушбахт ўзгаришлардан яхши хабардорсиз. Шууримизга муҳрланиб қолган жуда кўп қарашлар бугун ўзгармоқда. Янгиланиш шабадалари диний эътиқод эгаларига бўлган муносабатларда ҳам сезилаётир. Номзодингиз СССР халқ депутатлигига кўрсатилганлигининг ўзи фикримизга далил бўла олади. Кўп сонли муштарийларимизнинг талаб ва илтимосларига биноан бугунги мулоқотимизни Сиз билан танишувдан бошласак.\n— Бисмиллаҳир роҳманир роҳим. Ўзим ҳақида гапириш бир оз ўнғайсиз. Аммо зарурат тақозо этса, начора. 1952 йили Андижон областидаги Булоқбоши қишлоғида, диндор оилада таваллуд топдим.\nШу йил 6 февраль куни бўлиб ўтган воқеалардан хабарингиз бор. Бошқарма диний ҳайъатининг кенгайтирилган мажлисида Ўрта Осиё ва Қозоғистон мусулмонлари диний бошқармаси раиси вазифасини вақтинча бажариб туриш масъулияти каминанинг зиммасига юклатилди. 14 – 15 март кунлари бўлиб ўтган IV Қурултой қатнашчилари эса каминага билдирилган ишончни тўла маъқуллаб, мени Бошқарма ҳайъатининг раиси этиб сайладилар ва «муфтий» унвонини бердилар. Билдирилган ишончни оқлаш, халқимиз саодати йўлида ҳалол хизмат қилиш – олий муддаомдир.\n— Ўрта Осиё ва Қозоғистон мусулмонлари диний бошқармаси ташкил топганига 45 йил бўлди. Бошқарма фаолияти тўғрисида батафсилроқ сўзлаб берсангиз.\n— Диний бошқармамиз амалга ошираётган ибратли ишлар ҳақида ҳар қанча сўзласак арзийди. Диний бошқарма зиммасига Ўрта Осиё ва Қозоғистон ҳудудида истиқомат қилувчи мусулмонларнинг диний ишларига раҳбарлик қилишдек улкан вазифа юклатилган. Ислом қонун-қоидаларини тарғиб қилиш, мўмин-мусулмонларга ҳар жиҳатдан кўмаклашиш, уларни тинчлик, адолат, раҳм-шафқат ва ҳалоллик йўлида бирлаштириш – бизнинг бурчимиздир.\nЧет эллардаги Ислом эътиқодида бўлган биродарларимиз билан алоқаларимиз узлуксиз кенгайиб бормоқда. Ҳозирги кунда 80 дан ортиқ хорижий мамлакатлардаги диний ташкилотлар билан турли алоқалар ўрнатганмиз. Ўйлайманки, бу алоқаларимиз дунё халқлари дўстлиги ва ҳамкорлигини мустаҳкамлаш ишига хизмат қилади.\nДиний идорамиз ташаббуси ва фаол иштирокида халқаро Ислом анжуманлари ҳам ўтказиб турилади. 1974 йили Самарқанд шаҳрида буюк муҳаддис Муҳаммад бин Исмоил Бухорий (разияллоҳу анҳу) таваллудларининг 1200 йиллиги муносабати билан «Имом Бухорий ва ҳозирги замон» мавзусида халқаро анжуман бўлиб ўтди, унда 33 мамлакатдан келган нуфузли уламолар иштирок этдилар. Бу анжуман ҳадис илми равнақига муносиб ҳисса бўлиб қўшилди.\n1980 йили Тошкентда «XV ҳижрий асри – халқлар ўртасида дўстлик, тинчлик ва биродарлик асри бўлсин» шиори остида ўтган халқаро анжумани ҳам Ислом оламида таъсирли воқеа бўлди. Бошқармамиз «Инсониятни ядро ҳалокатидан қутқазиш» Москва кенгашининг фаолларидан бири эканлигини ҳам айтиб ўтишим лозим.\nҲозирги қайта қуриш, ошкоралик ва демократия шароитида бу алоқаларни янада ривожлантириш эҳтиёжи яққол сезилиб турибди. Қурултойимиздан сўнг ўтган қисқа муддат ичида чет эллардаги атоқли Ислом намояндалари ва ташкилотлар бизга номалар йўллаб, ишимизга ривож тилаш билан бирга икки томонлама манфаатли алоқаларни янада кучайтириш ниятида эканликларини изҳор қилдилар. Улар, айниқса, диндорларга қайтариб берилган ҳалифа Усмон ибн Аффоннинг мусҳафларини зиёрат қилиш, ундан ҳеч бўлмаса бир неча варақ фотонусха олишга қизиқмоқдалар.\nИкки оғиз сўз нашр ишларимиз хусусида. Бошқармамиз Қуръони Каримни бир неча бор чоп этди. «Саҳиҳул-Бухорий», «Ал-Адабул муфрад», «Сулосийтул Бухорий», «Аш-Шамоилун набавий» каби қатор диний китоблар қайта нашрдан чиқди. Йиллик диний тақвим, бир неча тилларда чиқадиган «Совет Шарқи мусулмонлари» журнали даврий нашрларимиз ҳисобланади. Бу соҳадаги ишларни янада ривожлантириш, журналимизни ўзбек ҳамда тожик тилларида ҳам чиқариш ниятимиз бор.\nХуллас, бу борадаги ниятларимиз анча катта. Яқин келгусида Қуръони Каримнинг янги нашри, Имом Тирмизий таваллудининг 1200 йиллигига бағишланган «Мишкотул масобиҳ», «Жомиут Тирмизий» китоблари босмадан чиқади.\n– Бухорода Мир араб мадрасаси, Тошкентда Имом Бухорий номидаги Ислом олий маъҳади диний ходимлар тайёрлаш борасида фаолият кўрсатмоқда. Бундан ташқари Яқин Шарқ мамлакатларида, хусусан Қоҳира, Дамашқ ва Қобулда қатор диний университетлар мавжуд. Улардан бирини ўзингиз тугатгансиз. Кўпчилик бу даргоҳлари фаолиятларидан тўла хабардор эмаслар. Талабаларни танлаш, қабул қилиш шартлари, илоҳиёт билан бирга ўқитиладиган дунёвий илмлар, уларнинг асосий йўналишлари ҳақида ҳам тасаввуримиз кам.\n– Мадрасада толиби илмлар Қуръони Карим ва унинг тафсирини, пайғамбаримиз Муҳаммад алайҳиссалом ҳадисларини, Ислом тарихи ва фиқҳини, араб тили ва қоидаларини ҳамда бошқа зарурий илмларни ўрганадилар. Маъҳадимизда эса бунга қўшимча равишда улумул Қуръон, улумул Ҳадис, усулул Фиқҳ ва ақоид каби фанлардан билим берилади.\nДиний илм даргоҳларига қабул қилиш шартлари диёримиздаги бошқа ўқув юртларига қабул қилиш шартларига деярлик мос келади. Бироқ, қўшимча шулки, диний илм даргоҳида таълим олишни ният қилган ёш мусулмон ўзи яшайдиган жойдаги масжиддан йўлланма ҳам олиши керак. Мир Араб мадрасасига кириш учун бошланғич диний таълимотдан, Қироатдан ҳамда тарих ва жуғрофиядан имтиҳон топширилади. Шунингдек, толибнинг умумий мафкуравий доираси ҳам ҳисобга олинади.\nТошкент ислом маъҳадига кирувчи талабалар бирмунча жиддийроқ синовдан ўтадилар. Улар араб тилида ўқиш ва таржима қила олиш маҳоратларини, фиқҳ ва тафсир каби диний фанлардан олган билимларини намойиш этишлари керак.\nИслом оламидаги диний ўқув юртларида Исломга оид илмлар билан бир қаторда илмул ижтимо (социология), илмун нафс (психология), ахлоқ (эстетика) каби фанлар ҳам ўқитилади. Эндиликда толиби илмларга Ислом билан биргаликда тиббиёт, механика каби замонавий фанлардан сабоқ бериш, уларни диний арбоблик билан бирга халқ хўжалиги учун зарур бўлган турли мутахассислик эгалари қилиб тайёрлаш режалари тузилмокда.\n— Яна икки кундан кейин сайлов. Программангизда «Жамиятнинг руҳий эҳтиёжларини янада тўлароқ қондириш» деган жумла бор. Бунда Сиз нимани назарда тутмоқдасиз?\n— Эзгу ниятим – халқимиз саодати йўлида хизмат қилишдир. Жамиятимизда содир бўлаётган салбий ҳодисаларнинг сабабларини аниқлаш ва уларни тугатиш йўлида ҳаракат қилмоқчиман. Салбий ҳодисаларнинг сабаблари — маънавий тарбиянинг сустлигида, деб биламан. Ислом фалсафасига кўра, инсон жисм ва руҳдан иборатдир. Жисм тарбияга нечоғли муҳтож бўлса, руҳ ҳам тарбияга шунчалик ташнадир. Руҳий тарбия топмаган инсон маънавий қашшоқ бўлиб, раҳму шафқат, адолат ва эзгулик туйғуларидан маҳрум бўлади. Бундай кишилар эртами-кечми ахлоқий нопоклик ва маънавий тубанлик чоҳига дучор бўладилар. Балоғат остонасида турган ёшлар тарбиясига ғоят зарарли таъсир кўрсатадилар. Бу ҳолни тўғри изга солиш учун ахлоқий-маънавий тарбияни умумхалқ ишига айлантириш, мактабларда, ўқув юртларида, корхоналарда, маҳалла ва жамоат жойларида бутун имконият ва воситалардан фойдаланмоқ зарур.\n— Яна бир ниятингиз – ҳаж сафарини ихтиёр қилганларга ҳар жиҳатдан ёрдам кўрсатиш. Бу борадаги тартиботлар қандай?\n— Ҳа, режаларимдан яна бири – ҳаж сафарини ихтиёр этган биродарларимиз орзуларининг ушалишига ёрдам кўрсатишдир. Маълумки, ҳаж сафари Ислом дини беш арконининг бири. Шунингдек, бу сафар – мамлакат фаровонлиги даражасини кўрсатувчи ибодат ҳамдир. Зеро, ҳаж сафарига ўзига тўқ мусулмонларгина боришади. Таассуфки, узоқ йиллар давомида диёримиз мусулмонларининг бу йўлдаги орзу-ниятларига етарли эътибор берилмади. Ҳаж сафарига асосан масжид ва диний бошқарма ходимлари юборилиб, оддий мусулмонлар камситилди. Сафар ижозати мураккаблашди. Қиёслаб айтишим мумкинки, мусулмонлари сони биздан бир неча бор кам мамлакатлардан, масалан Хитой Халқ Республикасидан хар йили минглаб киши ҳаж сафарига отланадилар.\n— Ўзингиз шундай сафарда булганмисиз?\n— Камина 1984 йили Аллоҳнинг иродаси билан муборак ҳаж сафарида бўлиб, Маккайи мукаррама ва Мадинайи мунавварадаги муқаддас жойларни зиёраб этиб, Аллоҳ фарз қилган ҳаж рукнини адо этганман.\n— Мусулмон хуқуқшунослиги, шариат қонун-қоидалари билан шуғулланувчи Ислом илоҳиётининг фиқҳ соҳаси тўғрисида сўрамоқчиман. Илмий манбаларда Ислом кенг тарқалган мамлакатларда дунёвий ҳуқуқ системалари мавжудлиги боис бу соҳа муайян даражада торайиб бормоқда, деб таъкидланади. Ҳозир ҳам шундайми? Бурҳониддин Марғилоний, Абу Лайс Самарқандий каби машҳур фиқҳчиларнинг муаллафотларига эҳтиёж борми?\n— Дунёвий ҳуқуқ тартиботларнинг жорийлиги Ислом фиқҳни суриб чиқармоқда, деган фикр тўғри эмас. Чунки шахсий, яъни, гражданлик масалаларининг барчаси Ислом фиқҳи асосида олиб борилади. Боз устига баъзи мамлакатлар ўз қонунларини Ислом фиқҳига яқинлаштириш, соф Ислом ҳукми асосида иш юритишга интилмоқдалар. Шунинг ўзи ҳам фиқҳга бўлган эҳтиёжни оширмоқда. Кўпгина Ислом давлатларидаги олий ўқув юртларида ватандошларимиз Бурҳониддин Марғилоний, Абу Лайс Самарқандий каби машҳур фиқҳчиларнинг талифотлари чуқур ўқитилмоқда. Ҳорижий олимларнинг таъкидлашларича, мусулмон бўлмаган мамлакатларда ҳам фиқҳга эътибор катта.\n— Дин қонун йўли билан давлатдан ажратилган. Аммо биз узоқ вақт дин ва диндорлар наинки давлатдан, улар жамиятдан ҳам ажратилган, деб ҳисоблаб келдик. Дин – бу турмуш тарзи, эътиқод, ижтимоий воқелик эканлигини анг-ламадик ёки англашни истамадик. Дунёвий ва илоҳий қарашлар йўлидаги кишиларни умуминсоний ахлоқ меъёрлари, маънавий қадриятлар, адолат ва муҳаббат туйғулари бирлаштириб туришини ҳисобга олмадик. «Коммунист» журналининг ёзишича, миллатлар ва динлар, миллий ўз-ўзини англаш ва диний қарашларнинг ўзаро алоқалари масаласи олимларимизнинг назаридан мутлақо четда қолиб кетди… Сизнинг фикрингиз қандай?\n— Дин турмуш тарзи эканлиги, ҳаётга катта таъсир ўтказиши ҳамда диндорлар жамиятнинг ажралмас бир қисми эканлиги хақиқат. Лекин бу ҳақиқатдан кўз юмилди. Диндорларга иккинчи навли кишилар сифатида қараб келинди. Дин вақтинчалик нарса, эрта-индин йўқ бўлиб кетади, деган тушунча кишилар онгига мажбуран сингдирилди. Лекин ҳақиқат – мангулиги билан ҳақиқатдир. Бинобарин, диндорлик кишилар қалбини тарк этмади. Аксинча, жамиятда ўз ўрнини топди.\nШукрлар бўлсинким, ҳамма нарсани ўз номи билан атайдиган, фикрни очиқ изҳор этадиган давр етиб келди. Дин ўткинчи нарса эмас, балки инсоният ҳаёти давомида унга йўлдош мафкура эканлиги, у билан ҳисоблашиш зарурлиги маълум бўлди.\n— Хитой халқининг ажойиб мақоли бор: «Дераза очилганда хона ичига сарин шабада билан бир га чанг-ғубор кириб келади». Бу ҳикмат бизнинг ҳозирги кунларимизга жуда жоиз. Қайта қуриш шарофати ила йиллар давомида қулфланиб ётган эшиклар очилди, сунъий тўсиқлар, кони зарар ғовлар олиб ташланди. Руҳиятимиз, енгил тортди. Аммо таассуфлар бўлсинким, биз покланиш шабадаси билан бирга маънавий қадриятларимизга мутлақо зид хуш-нохуш воқеаларга ҳам гувоҳ бўлиб турибмиз. Айрим кимсалар миллий ва миллатлараро муносабатлардаги мавжуд муаммоларни ниқоб қилиб халқлар дўстлигига раҳна солишга интилмоқдалар. Бу Сизни ҳам ташвишлантирса керак?\n— Албатта, бу ҳолат барча мусулмонларни ҳам ташвишлантирмоқда. Эътироф этганингиздек, қайта қуриш, демократия ва ошкораликни суиистеъмол қилиш ҳоллари учраб турибди. Бу ҳолат, айниқса, Қорабоғ атрофидаги воқеаларда яққол кўзга ташланди. Баъзи бир шахслар бунда Исломни айблашга ҳам уриниб кўрдилар. Аслида эса Ислом миллатчилик тушунчасидан йироқдир. Шайхулислом Оллошукур Пошшозода раҳбарлигидаги Кавказорти мусулмоилари диний бошқармаси мусулмон аҳолини тинчлантириш ва тартибга чақиришда фаол иш олиб бордилар. Баъзи районларда уламолар ғазабланган жамоатнинг йўлига пешвоз чиқиб тўхтатиб қолдилар.\nОчйғини айтиш керак, яқин-яқинларгача Ислом миллатчиликнинг асосий манбааси сифатида айблаб келинди. Бу адолатдан эмас, ҳақиқатга зид. Ислом миллатчилик кайфиятларидан устун туради. Динимиз инсонларни миллати, насаби ёки тусига қараб эмас, балки тақозоси ва руҳий маънавиятига қараб баҳолайди. Ислом қора танли Билол Ҳабашийни ажойиб инсон қилиб тарбиялади, муқаддас Каъба устида азон айтишдек улкан мартабага сазовор этди. Айни чоғда ўзларини чин асилзода ҳисобланган, аммо бирор бир кишига яхшилик қилмаган пайғамбар алайҳиссаломнинг амакилари Абу Жаҳл ва Абу Лаҳабларни қоралади.\nИслом таълимоти диндорларни ўзга динларга ҳурмат ва эҳтиром билан қарашга чорлайди. Мисол учун христиан ёки яҳудий динларини олиб кўрайлик. Қуръон ва суннат таълимотларига кўра христиан дини асосчиси Исо алайҳиссалом – Аллоҳнинг пайғамбари ҳисобланади. Агар бирор мусулмон бунга шак келтирса, мусулмонлиги қолмайди. Шунингдек, Инжилни илохий китоб деб тан олмаган киши ҳам мусулмон бўла олмайди. Бу ҳукм Мусо алайҳиссалом ва Тавротга ҳам дахлдор.\nИслом пайғамбар ва илохий китоблар ҳурмати билан чегараланиб қолмайди, балки уларга эътиқод қилувчиларга ҳам яхши муомалада бўлишни тарғиб этади. Динимиз ўзга динга эътиқод қўйган аёлларга уйланиш, таомларидан (ҳалол ҳайвонларнинг гўштидан тайёрланган ноз-неъматларидан) тановул қилишни ҳам ман этмайди. Бу ҳақда Аллоҳ таоло Қуръони Каримнинг Моида сурасининг 5-оятида мусулмонларга хитоб қилиб бундай дейди: «Бугунги кунда сизга пок нарсалар ҳалол қилинди. Аҳли китобнинг таоми сиз учун ҳалол қилинди ва сизларнинг таомингиз улар учун ҳалол қилинди. Шунингдек, покиза мўмина аёллар ва аҳли китоб аёллар ҳам…»\nҒарблик шарқшунос ва тарихчилар Исломнинг миллатлараро муносабатларга доир қарашлари тўғрисида кўп ёзишган. Хусусан, Томас Орланднинг «Исломга даъват» китобида мусулмонларнинг бошқа дин вакиллари билан яхши муомалалари ёрқин мисоллар билан баён этилган.\nҚуръони Каримдаги мана бу оят билан бу борадаги фикримни якунламоқчиман: «Эй мўъминлар! Ҳеч бир қавм бошқа бир қавм устидан кулмасин! Чунки улардан қайси бирлари афзалроқ эканлиги Аллоҳнинг ўзигагина аёндур» (49-сура, 11-оят).\n— Биз юқорида айтганимиздек, диндорларга бўлган муносабат ўзгармоқда. Лекин масаланинг бошқа томони ҳам бор. Анча кўнгилсиз бўлса ҳам айтишим лозимки, баъзи кишилар бу ўзгаришларни бошқачароқ тушунганлар чоғи. Баъзи жойларда ноўрин, жамият, умумхалқ манфаатларига тўғри келмайдиган, Исломни обрўсизлантирадиган талаблар билан ҳукуматга ошкора тазйиқ ўтказиш, варақалар тарқатиш, дўқ-пўписа қилиш ҳоллари ҳам учраб турибди. Бу ҳолни Сиз қандай баҳолайсиз?\n— Надоматлар бўлсинким, Сиз зикр қилган кўнгилсиз ҳоллар ҳозиргача ҳам учраб турибди. Бундан диний бошқарма ва мусулмонлар оммаси жуда ҳам хижолатда. Узоқ вақт кутилган адолат онлари етиб келган, кўксимизга шамол тегди, деган бир пайтда бундоқ ҳодисалар Ислом ва мусулмонлар тўғрисида носоғлом фикр туғилишига сабаб бўлмасмикин, деган ҳадикдамиз.\nҲозирги кунда давлат билан диндорлар opaсидаги муносабат кундан кунга яхшиланиб бормоқда, кўплаб янги масжидлар очилмоқда, диндорларнинг бошқа эҳтиёжларини қондириш режалари тузилмоқда. Лекин баъзи бир кишилар ҳамма нарса бамаслаҳат, келишилган ҳолда бўлиши зарурлигини унутиб қўйишганга ўхшайди. Улар дўқ-пўписа, намойиш, очиқчасига қўполлик йўли билан муддаоларига эришмоқчи бўлишяпти. Бу – истиқболсиз йўл.\nАфтидан, баъзи муаммолар юқорида зикр қилинган ҳаракатлардан сўнг ҳал бўлганлиги ҳамма ишлар ҳам шу йўсинда ҳал қилинар эканда, деган нотўғри фикр туғдирганга ўхшайди. Бу ҳолни соф диний масалаларда ҳам кўриб турибмиз.\nФурсатдан фойдаланиб, барча диндор биродарларимизни ҳамжиҳатликка, оқилона тасарруфга, турли ихтилофларни четга қўйиб биргаликда динимиз, халқимиз, ватанимиз равнақи йўлида фаолият кўрсатишга чорламоқчиман. Агар Аллоҳ кўрсатмасин, ҳозирги ножўя баъзи бир ҳаракатлар туфайли жамиятимизга, динимизга зарар етадиган бўлса, келажак авлодлар олдида юзимиз шувит бўлади.\n— Баъзи жойларда айрим кишилар диндорлар номидан гапириб, турли хил «кароматлар» қилмоқдалар. Мана бу хатларга эътибор беринг: «Бисмиллаҳир роҳманир роҳим. 10 ёшли бола тушида авлиёни кўрибди. Ул киши айтибдиларки, яқинда Наманганни сув олади. Худони ёддан чиқарма…» ёки: «9 ёшли боланинг тушида аён бўлибди. Яқинда ер силкинади. Худони унутганларнинг ҳаммасини ер ютади…» Бу кароматларни ўқиб «Чала мулла – дин бузар», деган мақол ёдимга тушди.\n— Дарҳақиқат, мишмишлар ниҳоятда кўпайиб кетди. Авваллари мен бу нарсаларга эътибор бермай юрдим. Лекин сўнгги пайтларга келиб эътибор бермасликнинг иложи бўлмай қолди. Масжидларда бир неча бор бу ҳақда гапиришга мажбур бўлдик. Мана энди бўлса обрўли газетамиз саҳифаларида жавоб беришга тўғри келмоқда. Сиз эслатиб ўтган «каромат» деб аталмиш бу сафсата мишмишларнинг бир тури, холос. Жумлаларнинг тумтароқлиги ва мантиқсизлигидан кўриниб турибдики, бундай васиятномаларни саводсиз, бетайин кимсалар ўйлаб чиқарган. Шуниси қизиқки, мазкур «каромат»лар бошқа тилларда ҳам тарқалган ва соддадил биродарларимиз уларни ўқиб ташвишга тушишибди. Ташвишга тушишнинг ҳожати йўқ. Буни Аллоҳдан бошқа ҳеч ким билмайди.\n«Васиятнома» хатларнинг тутуруқсизлигини бир далил билан исботлаш мумкин. Уларда ким кўпайтириб тарқатса яхшилик кўриши, агар ундоқ қилмаса ёмонлик кўриши ҳақида сўз кетади. Исломда энг эътиборли сўз – Аллоҳнинг сўзи, яъни Қуръон ҳисобланади. Лекин ҳеч ким ҳозиргача Қуръонни кўчириб тарқатмаса фалон кунда ёмонлик кўради ёки аксинча, кўчириб тарқатса фистон кунда яхшилик кўради, деб айтмаган. Ўзингиз ўйлаб кўринг, Қуръон қаёқдаю бетайин муаллифнинг қуруқ сафсатаси қаёқда.\nҚизиғи шундаки, «Васиятнома» тарафдорлари шу йўл билан динни тарғиб қилишни даъво қиладилар. Исломда тарғибот бу йўл билан олиб борилмайди, унинг ўз йўли бор. Бу ҳақда пайғамбар алайҳиссалом «Башоратли (севинчли) сўзларни айтинглар, нафратлантирувчи сўзларни айтманглар», деганлар.\nКези келганда, бошқа мишмишлар ҳақида ҳам бир оз тўхталиб ўтсак.0 Ҳозир сайловчилар билан ўтаётган учрашувларда: «Сочи кесилган қизларга мусулмонлар пичоқ ўқталаётганмиш, шу ростми?» ёки «Муфтий депутат бўлса, аёлларга паранжи ёптирар эмиш, бунга нима дейсиз?» каби саволлар тушиб турибди.\nМенингча, бу мишмишлар дин ва дин аҳлига зарардан бошқа ҳеч нарса келтирмайди. Бундай асоссиз гаплар кишиларимиз асабига тегаётгани турган гап. Энг яхши илож ҳеч қандай мишмишларга ишонмасликдир. Бу ҳақда «Қуръон»да: «Эй мусулмонлар, агар бир фосиқ сизга хабар келтирса аниқлаб олинг, билмасдан бировга мусибат етказиб қўйиб, қилган ишингизга надомат қилиб юрманг», деган оят бор (Ҳужурот сураси, 6-оят). Ҳар бир хабарни аниқлаб, тагига етиб, сўнгра ишонмоқ керак.\n— Баъзи диндорлар қилган тоат-ибодатларни кўз-кўз қилишга ҳаракат қиладилар. Шу йўл билан ўзларига алоҳидалик, улуғлик сифатини берадилар. Шу йўл тўғрими? Эътиқод дилда бўлиши керак эмасми?\n— Қилган ибодатинй кўз-кўз қилиш – Исломда риёкорлик дейилади. Риёкорлик эса катта гуноҳ. Ибодат фақат Аллоҳ учун қилинади. Аллоҳ эса махфий ибодатни хуш кўради. «Ўнг қўлинг билан қилган хайри садақангни чап қўлинг сезмасин», деган ҳадис бор.\n«Эътиқод дилда бўлиши керак эмасми?» – деган саволингизга пайғамбаримиз Муҳаммад алайҳиссаломнинг: «Тақво – бу ердадир», деб кўксиларини кўрсатганликларини ривоят қилувчи ҳадис жавоб бўла олади.\n— Муҳтарам муфтий! Самимий ва ошкора суҳбатингиз учун ташаккур!\n— Халқимиз, ватанимиз саодати йўлида ҳормай-толмай меҳнат қилаётган севимли ҳафталигимиз «Ўзбекистон адабиёти ва санъати»нинг барча ходимларига, таҳрир ҳайъати ва муштарийларига энг яхши истаклар тилайман.\nСуҳбатни Аҳмаджон Мелибоев ёзиб олди.\n«Ўзбекистон адабиёти ва санъати», 1989 йил, 12 май.\n← Аввалги Аввалги Абдулла Орипов. Мен нечун севаман Ўзбекистонни (видео)\nКейинги → Кейинги: Ойдин Темирова (1966)


Президент Шавкат Мирзиёев кеча, 7 декабр куни “Ўзбекистон” халқаро анжуманлар саройида Ўзбекистон Республикаси Конституцияси қабул қилинган куннинг 26 йиллигига бағишланган тантанали тадбир маъруза қилди.\nПрезидентимиз ўз маърузасида коллежлар фаолиятини кескин танқид қилди.\n“Касб-ҳунар коллежлари, афсуски, аксарият ҳолларда реал талаб бўлмаган касблар бўйича қуруқ диплом берадиган даргоҳга айланиб қолди.\nОлий ва ўрта махсус таълим вазирлиги Бандлик ва меҳнат муносабатлари вазирлиги билан бирга иқтисодиётнинг реал секторидаги талабни камида 10-15 йил олдин прогноз қилиб, шунга қараб мутахассис тайёрлаш чораларини кўриши зарур”, – деди давлатимиз раҳбари.\nПрезидент Шавкат Мирзиёев нега қўққисдан ҳарбий “тревога” эълон қилди?


Улуғбек Ҳамдам: «Тилдан маҳрум бўлиш ўзликдан, ўзликдан маҳрум бўлиш эса, ору номусдан маҳрум бўлишдир» « Ўзбекистон Халқ Ҳаракати\nУлуғбек Ҳамдам: «Тилдан маҳрум бўлиш ўзликдан, ўзликдан маҳрум бўлиш эса, ору номусдан маҳрум бўлишдир»\n06 May 2019 - 9:01\nАдабиётшунос олим, шоир ва ёзувчи Улуғбек Ҳамдам ЎзА саҳифасида давлат тили ҳақидаги мулоҳазаларини баён қилди.\n1. Тил миллатнинг миллат эканлигини кўрсатувчи кўрсатгич, миллий давлатчилик ўзагини ташкил қилувчи муҳим ижтимоий-маънавий, сиёсий тарихий, психологик пойдевор ҳисобланади. Бир гуруҳ ўзбекистонлик зиёлиларнинг рус тилига расмий мақом бериш тўғрисидаги таклифлари тўғридан-тўғри ана шу пойдеворга урилган зарба деб баҳолаш керак. Бу каби чиқишлар секин-аста юртдошларимиз юрагига, кейин улар ўртасига ғулғула солиши, келажакда эса, халқни қоқ иккига бўлиб ташлаши мумкинлигини ҳисобга олиб, бу таклифга кескин «Йўқ!» деган жавобни бериш керак.\n2. 1989 йил 21 октябрда ўзбек тилига давлат тили мақомининг берилиши миллатимизнинг қайтадан оёққа туришига тенг тарихий, сиёсий, маънавий ва психологик ҳодиса эди. Бу ҳодиса неча замонлардан бери тилимизни тиклаш, қадрлаш ва ҳаётга қайтариш йўлидаги улкан одимлардан бири бўлиб тарихга кирди. Мустақилликнинг асос шартларидан бири ҳам, шубҳасиз, тил мустақиллигидир. Мазкур тарихий қадам билан биз ўз она тилимизни секин-аста йўқолиб кетиш хавфидан сақлаб қолдик. Демак, юз йиллар мобайнида эришилган ютуқни танглайи ўзга тилда кўтарилган бир ҳовуч зиёлининг таклифи билан барбод қилиш миллат тарихида кечириб бўлмас хато ва доғ бўлиб қолишини ҳисобга олиб таклифга яна бир бор «Йўқ!» деб жавоб бериш керак.\n3. Тил билиш – яхши. Тил билиш бу – уйғониш. Ҳатто Ренессанс даврида ҳам одамларнинг камида икки-уч тилни билиши одатий ҳол саналган. Улуғларимиз бир тилни билган бир одам, икки тилни билган икки одам, дея ўгит бериб келганлар. Беҳбудий тўрт тилни билишни тарғиб қилади. Лекин ўзга тилни билиш ўз она тилингнинг унутиш ҳисобига бўлмаслиги лозим. Акс ҳолда, ўзликни бой бериб қўйиш мумкин. Шу маънода бугун ҳамма Навоий бўлиши шарт! Албатта, гап унинг даҳосига тенглашиш ҳақида эмас, балки туркий тилга – она тилимизга муносабат борасида унинг сафидан жой олишимиз ҳақида бормоқда. Бугун ҳар бир ўзбек онгли равишда бориб, Навоийнинг ёнига турмаса, унинг позициясидан туриб тилимизга ёндашмаса, ўзлигимизга, миллий давлатчилигимизга путур етиши мумкин. Тилни, демакки, ўзликни сақлашнинг бугунги йўли битта – Навоий бўлмоқ!\n4. Кимники тили қайси тилда чиқса, у ўша миллатга мансуб бўлади. Танининг оқ ё қора бўлиши ҳал қилувчи аҳамиятга эга эмас. Унинг кимлигини тил ҳал қилади. Чунки тил орқали миллатнинг руҳи кириб боради. Сен ўз она тилингни биласанми, демак, халқингни биласан. Аммо бугун замонлар ўзгарди. Бугун биз интернет даврида яшаяпмиз. Интернет глобаллашувга хизмат қилмоқда. Демак, она тилимизнинг қўлланилишини замонанинг талабларига ҳамқадам олиб боришимиз, чунончи, ўзбек тилида интернетдан тўлиқ фойдаланиш имконларини (бу соҳа билан боғлиқ барча дастурларни), айни пайтда, дунёнинг жамики фаол тилларидан ўзбек тилига, ўзбек тилидан эса ана ўша фаол тилларга таржима қиладиган электрон тизимларни, луғатларни имкон қадар тезлик билан яратишимиз керак бўлади. Шунингдек, ҳамма соҳалардаги аҳамиятга молик асарларни ўзбекча таржималарига эга бўлишимиз шарт. Йўқса, ёшларимиз онги ва қалбини бой бериб қўйишимиз ҳеч гапмас. Чунки ёшлар ҳаётга реал қарайди. Уларни қуруқ ваъдалар билан «олиб ўтириб» бўлмайди. Уларга ҳаётлари давомида асқатадиган реал таклифлар бериш керак. Чунончи, «болам, миллатингни ҳурмат қилсанг, она тилингда гапир, халқингнинг соғлом урф одатларини, ўтмишини унутма!» десангизу бу ёқда ўзбек тилида гапириш, ёзиш келажак билан чамбарчас боғланиб кетмаганлиги маълум бўлиб турса, ҳамма насиҳатлар сувга оқади-кетади. Айниқса, рус, инглиз ёки хитой тилини ўрганиш, гапириш ва ёзиш унга реал моддий-маънавий фойдалар олиб келиб турса, бугунги ўғил-қизларимизнинг катта бир қисми учун ўз она тилимиз ҳақидаги гапларимиз ҳаётдан узилган эртаклардек эшитилиши турган гап. Бас, шундай экан, тилимизнинг, аввало, ўз юртимиздаги мавқеини ошириш учун қатъий ва аниқ чора тадбирлар олишимиз шарт. Бунинг учун,\nбиринчидан, Ўзбекистонда туғилиб яшаётган ҳар қандай ватандош, миллатидан қатъи назар, давлат тили бўлмиш ўзбек тилини билиши мажбур дея, бош Қомусимизда қатъий қилиб белгилаб қўйилсин;\nучинчидан, ишга кираётган ҳар қандай ходим ўзбек тилида саводли гапириш ва ёзиш малакаси бўйича синов топширсин. (Бунинг ҳам даражалари бўлсин, албатта. Чунки ўзга миллат вакили учун бирданига тил билимининг юксак даражасини талаб қилиш тўғри бўлмайди).


Xiaomi Samsung'ни ортда қолдириб етакчиликни қўлга олди - Terabayt.Uz\nXiaomi сўнгги бир неча йил ичида Хитойдан ташқарида ўз фаолиятини кучайтирмоқда. Ҳиндистонда етакчи мавқеини сақлаб қолган ҳолда, компания бошқа бозорларда ҳам биринчиликка интилмоқда. Сўнгги маълумотларга кўра, Xiaomi жорий йилнинг июнь ойида Россияда энг кўп смартфон сотган компания бўлди.\nЎҚИНГ: Xiaomi энди Apple'ни ҳам ортда қолдириб, Samsung'га рахна солмоқда\nРоссиядаги MTS дўконлари тармоғида Xiaomi савдо ҳажми бўйича биринчи ўринни эгаллади. Компаниянинг бозордаги улуши 31,2 фоизни ташкил қилиб биринчи, Samsung эса 29,8 фоиз билан иккинчи ўринларни эгаллади. 7—13 июль ойидаги савдолар бўйича Samsung етакчиликни йўқотган.\nШу билан бирга, Apple ва realme смартфон савдоси бўйича мос равишда учинчи (14,5%) ва тўртинчи (4,6%) ўринларни эгаллашди. Бешинчи ўринни Xiaomi'нинг Poco суб-бренди эгаллаган бўлиб, компаниянинг бозор улуши 3,8 фоизни ташкил қилган.\nБундан ташқари, “M.Video Eldorado“ чакана савдо тармоғининг вакили Xiaomi (шу жумладан Poco) Россияда июнь ойида савдо ҳажми бўйича етакчи эканлигини тасдиқлади. Бироқ, Samsung 2021 йилнинг биринчи ярмида ҳам, иккинчи чорагида ҳам смартфон савдоси бўйича Россия бозорда ҳукмронлик қилди.\n“M.Video Eldorado“нинг сўзларига кўра, кучли бешликдаги қолган учта жойни Apple, realme ва Honor компаниялари эгаллаган. Россия смартфонлар бозоридаги савдо ҳажми январь-июнь ойларида тахминан 300 миллиард рублни ташкил этди, бу ўтган йилнинг шу даврига нисбатан 30 фоизга кўпдир.\nЎҚИНГ: Таъмирланган смартфонлар бозорининг қироли ким?\n#Xiaomi #смартфон савдоси


03.04.2020 15:11 0 1818\nКарантин кунларида абонентлар ҳақида қайғуриб, Ucell уяли алоқа оператори масофадан туриб хизмат кўрсатиш имкониятларини кенгайтирди. Янги рақамни уламоқчимисиз? Бунинг учун уйдан чиқиб, ўзингизни ортиқча хавф остига қўйишингиз шарт эмас.\nUcell ходими SIM-картани тўғридан-тўғри уйингиз ёки офисингиз остонасига етказиб беради. Рақамни танлаш учун ёнингизда паспорт ёки шахсингизни тасдиқловчи ҳужжат бўлса кифоя.\nМасофавий уланиш хизматини икки йўл билан амалга ошириш мумкин:\n— Call-марказ операторлари орқали. Қисқа рақамга қўнғироқ қилинг (8123)\n— Компаниянинг корпоратив веб-сайти орқали. Ҳаммаси аниқ, содда ва қулай.\nSIM-карта буюртма олинган кундан бошлаб 48 соат ичида етказиб берилади.\nДам олиш кунлари 72 соат ичида.\nЭслатиб ўтамиз: карантин вақтида хизмат бепул тақдим этилади.\nSIM-картани масофадан туриб олаётган абонентлар сони кундан кунга ошмоқда.\nЕтказиб бериш географияси ҳам кенгаймоқда.\nЯъни – Тошкент шаҳридаги Ўзбекистон Республикаси Ташқи иқтисодий алоқалар миллий банкидан тортиб, Гулистондаги Сирдарё вилояти пулмонология ва фтизиология маркази, Қорақалпоғистон Республикаси Кегейли тумани ва Самарқанд вилоятининг Оқдарё туманигача.\n«Фарғонаазот» ОАЖ каби катта корпоратив мижозлардан тортиб (улар 30та SIM-картага буюртма берган), Наманган вилоятининг Норин туманидаги кекса бувижонгача (Ucell курьери битта, аммо жуда зарур бўлган SIM-картани топшириш учун бир соат йўл юрган). Ҳамма биз учун муҳим!\nUcellнинг ҳар бир ходими ҳар доим, айниқса, карантин кунларида абонентларнинг ишончини қадрлайди ва ҳар доим ёрдам беришга тайёр.\nSIM-карта Ucell карантин


“Ўзбекконцерт” “Браво” ва Ҳалиманинг лицензияларини бекор қилибди. Ҳечқиси йўқ, “Ўзбекконцерт”нинг 3-4 та тадбирида бепул қатнашиб беришса, секингина ҳеч кимга эълон қилмай қайтариб беришади. Бу майли, лекин “Ўзбекконцерт” кўпчиликдан лицензияни тортиб олганда “маънавий қадриятларга ёт бўлган хатти- харакатлари” деган ибора билан асослайди. Хўп, унда бу маънавият деганингиз қанақадир нормалаштирилган, стандартлаштирилганми ўзи? Нима зиду нима мослиги рўйхати борми? Агар лицензияни тортиб олишга келтирилаётган сабаб конкретланмаган бўлса, унда маънавиятга зид мезонни хоҳлаган нарсага ишлатиш мумкин.\nМайли, тортиб олишди. Мен эмоционал тарафдан буни қўллаб-қувватлайман. Лекин бу цензура. Қип-қизил цензура. Энг ёмони, мана шундай қўрқинчли ибораларни келтириб, лицензияси олинаётган артистларга бир-икки ойдан сўнг “маънавиятимизга зид бўлган палончига лицензия қайтарилди”, дейилмайди. Бу эса иккиюзламачилик. Ҳаммага реклама қилиб олиб ташлаб, қайта секингина бериш шунчаки иккиюзламачилик.\nХалқ шунақа концертларга тушяптими, кўряптими? Кўряпти. Бас қилинглар юксак маънавият деб бақиришни. Хафа бўлманглар, мана бизнинг маънавият, менталитет. Мана, браво. Биз ўзимиз ўйлагандек пок-покиза бўлганимизда ўша концертга ҳеч ким тушмасди. Ва етар ҳаммани бир хил маънавиятга тиқиш. Ҳамманинг ўз маънавияти бор. У умумий бўла олмайди. У фикция. Йўқ нарса. Минг кишидан сўранг маънавият нима деб, минг хил жавоб оласиз. Шундай экан, бу фақат индивидуаллик. Қачон қутуламиз бу пуфак, примитив ва кулгули идеологиядан?!\nPS. “Браво”чилар тарафдори эмасман. Мен учун бу паст сорт юмор. Мен кўрмайман ҳам, куймайман ҳам. Лекин цензурага ҳам қаршиман.\ndata-title="“Браво”чилар тарафдоримасман, аммо цензурага қаршиман" data-description="
"Ўзбекконцерт" "Браво" ва Ҳалиманинг лицензияларини бекор қилибди. Ҳечқиси йўқ, "Ўзбекконцерт"нинг 3-4 та тадбирида бепул қатнашиб беришса, ..." data-image="https://eltuz.com/wp-content/uploads/2019/02/rasm42326.jpg" data-url="https://eltuz.com/kozqarash/209279/" data-services="facebook,odnoklassniki,twitter,telegram" data-counter="ig">


Qalampir.uz - Шавкат Мирзиёевга Қирғизистоннинг олий ордени топширилди\nШавкат Мирзиёевга Қирғизистоннинг олий ордени топширилди\n20:13, 13.12.2017 Жамият\nБугун Қирғизистон Республикаси Президенти Сооронбай Жээнбеков томонидан Ўзбекистон Республикаси Президенти Шавкат Мирзиёевга "Данакер" ордени топширилди.\nЎзбекистон Республикаси Президенти Шавкат Мирзиёев ташқи сиёсат борасида энг асосий эътиборини яқин қўшни давлатлар билан муносабатларни янада мустаҳкамлашга қаратди. Буни ўтган вақт давомида, давлат раҳбари сифатида ташриф буюрган давлатлар географияси ҳам кўрсатиб турибди. Ташқи сиёсат борасида асосий урғу, Марказий Осиё давлатларига қаратилмоқда. Бу ҳар томонлама прагматик ёндошув экани, халқаро сиёсатчилар томонидан эътироф этилмоқда.\nМасалан, жорий йилнинг 10-11 ноябрь кунлари Самарқанд шаҳрида, БМТ шафелигида ташкил этилган, “Марказий Осиё: Ягона тарих ва умумий келажак, барқарор ривожланиш ва тараққиёт йўлидаги ҳамкорлик” мавзусида халқаро конференциянинг ташкил этилиши замирида ҳам, нафақат Ўзбекистон, балки, бутун Марказий Осиё халқлари учун бирдек жон койитиш борлиги кузатилади. Чунки, бу минтақада жойлашган халқларни ягона тарих ва умумий келажак бирлаштириб туради. Демак, уларнинг ривожланиши ҳам бир-биридан айро бўлиши мумкин эмас.\nҲозирги глобаллашаётган даврда Марказий Осиё давлатлари бирлашса, дунёнинг бошқа йирик марказлари ҳам ҳисоблашишга мажбур бўладиган катта кучга айланади. Шавкат Мирзиёевнинг асосий эътибори шунга қаратилгани билан таҳсинга сазовордир. Давлатимиз раҳбарининг бу йўналишдаги прагматик ёндошуви минтақадаги барча давлатлар раҳбарлари, оддий халқи томонидан ҳам қизғин олқишлар билан кутиб олинмоқда.\nБугун Қирғизистон Республикаси Президенти Сооронбай Жээнбеков расмий ташриф билан мамлакатимизга ташриф буюрди. Бу унинг хорижий давлатларга қилган биринчи расмий ташрифи ва айнан Ўзбекистондан бошлангани ҳам, икки халқнинг тарихи ва келажаги бирлигига ишорадир. Ҳозирги вақтда Ўзбекистон ва Қирғизистон ҳамкорлик муносабатларида ҳам, иқтисодий соҳада янги марралар қўлга киритилмоқда. Икки давлат ўртасидаги ўзаро товар айирбошлаш ҳажми 2016 йил охирига келиб 23 фоиз ўсган ҳолда, 167,5 миллион АҚШ долларини ташкил этган бўлса, 2017 йилнинг биринчи ярмида бу кўрсаткич қарийб 70 фоиз ошиб, 112 миллион АҚШ долларини ташкил қилди.\nАвваламбор, икки томонлама олий даражадаги мулоқотлар яхши йўлга қўйилгани сабабли, қуйи даражадаги ўзаро алоқалар янада фаоллашди. Давлатимиз раҳбари Шавкат Мирзиёев 2017 йилнинг сентябрь ойида Қирғизистонга давлат ташрифи билан борган бўлса, октябрь ойида Қирғизистон собиқ президенти Алмазбек Атамбоев мамлакатимизга давлат ташрифи билан келди.\nБугун яна олий даражадаги учрашувнинг ташкил этилиши икки давлат ўртасидаги муносабатларнинг интенсив даражага кўтарилганини англатади. Ҳозирги давр шиддат билан ривожланмоқда, демак, бундай учрашувлар ҳам тез-тез бўлиб туриши тақозо қилинади. Қирғизистон Президенти Сооронбой Жээнбеков мамлакатимизга ташрифи арафасида, Ўзбекистонга алоқадор бир қанча ҳужжатларни имзолади. Бу унинг ташқи сиёсатни белгилаш борасида қўшни давлатларга очиқлик, самимийлик билан ёндашганининг белгиси.\nШунингдек, Алмазбек Атамбоев Қирғизистон Республикаси Президенти сифатидаги сўнгги ҳужжатларидан бири, айнан Шавкат Мирзиёевни икки мамлакатнинг “стратегик - шериклигини ўрнатишга улкан ҳисса қўшгани учун” Қирғизистоннинг юксак давлат мукофоти — “Данакер” ордени билан тақдирлаш тўғрисидаги Фармони эди. Бугун бу орден Қирғизистон Республикаси Президенти Сооронбай Жээнбеков томонидан тантанали равишда давлатимиз раҳбари Шавкат Мирзиёевга топширилди. Бу ўзаро ҳурмат ва ишончнинг амалдаги ифодасидир. Бундай муносабатларнинг ривожланишидан энг катта фойда кўрадиганлар, бу – ҳар икки давлатнинг халқидир.\nТеглар:Шавкат Мирзиёев Сооронбай Жээнбеков Ўзбекистон Қирғизистон\nШавкат Мирзиёев ва Сооранбай Жээнбеков ўртасида кенг доирадаги музокара бўлиб ўтди\n09:59, 19.10.2018 243\nПутинни аэропортда Мирзиёев кутиб олди\n08:58, 19.10.2018 2 763\n18:09, 18.10.2018 9 492\nУшбу Кирғизистоннинг Олий Мукофоти бу Ўзбекистон ҳалқига берилган мукофот десак муболаға булмайди. Ўзбекистон Республикаси Президенти Шавкат Мирзиёев Марказий Осиёда қисқа муддатда ўзининг сиёсий майдонда муносиб ўрни борлигини исботлади...


Cайлов халқнинг эртанги кун истиқболи - NamanganToday.uz\nМамлакатимизда халқимиз тақдири ва келажаги билан боғлиқ кенг кўламли ҳаётбахш ислоҳотлар самарадорлигини таъминлашда умуминсоний ҳамда миллий қадриятлар асосида ташкил этилувчи сайловлар муҳим аҳамиятга эга.\nАслида ҳар қандай демократик жамиятда сайловлар жараёни халқнинг нафақат бугунги ҳаёти, балки эртанги кун истиқболига бўлган юксак ишончи, умидини кўрсатиб берувчи тиниқ кўзгудир.\nШу кунларда юртимизда президентлик сайловига тайёргарлик кўриш, сайловни жаҳоннинг энг илғор тажрибалари асосида ўтказиш, айни жараёнда сайловчилар, хусусан, баркамол авлоднинг ҳуқуқий маданиятини юксалтириш борасидаги саъй-ҳаракатлар муҳим паллага кирмоқда. Боиси, ушбу сайлов халқимизнинг янгича тафаккури, дунёқараши, ўз тақдири ва келажагига бўлган муносабатини яққол намоён этувчи муҳим сиёсий жараён эканлиги барчамизга яхши маълум.\nТаъкидлаш ўринлики, кейинги беш йил мобайнида давлат ва жамият қурилиши соҳасидаги янгиланишлар ҳар бир соҳада тўлиқ намоён бўлмоқда. Эзгу ташаббуслар доирасида миллий сайлов тизимининг изчил ва босқичма-босқич либераллашуви, парламент ва президентлик сайловларининг қонун талаблари ва умумэътироф этилган халқаро меъёрларга тўла мос ҳолда ўтказилиши учун мустаҳкам ҳуқуқий асос яратилгани ҳеч кимга эмас. Бундай ислоҳотлар самараси сифатида юртимизда сайлов қонунчилиги борасида мукаммал тизим шаклланишига эришилди.\nДунёда умумэътироф этилган талаб ва меъёрлар, миллий қадрият ва анъаналар, замонавий мезонлар асосида ишлаб чиқилган сайловга оид муносабатларни тартибга солувчи қонунларимиз эркин ва адолатли сайлов жараёнларини ташкил этишда муҳим ҳуқуқий асос бўлиб хизмат қилади. Шу билан бирга ҳар бир сайловчи мазкур жараёнда эркин танловни амалга ошириши ва энг муносиб номзодга овоз бериши учун зарур шарт-шароитларни яратиб беради.\nМамлакатимизнинг янги тарихи солномасидан муносиб ўрин оладиган кейинги беш йил жаҳон ҳамжамияти томонидан миллий давлатчилигимизнинг мустаҳкамланиши, демократик анъаналарнинг ривожланиш босқичи сифатида эътироф этилаётгани барчамизни беҳад мамнун этади. Ҳақиқатан ҳам ушбу даврда фуқароларнинг сиёсий жараёнлар, давлат ва жамиятни бошқаришда иштирок этишининг ҳуқуқий асослари мустаҳкамланди. Айни жараёнда сайлов қонунчилиги янгиланди, сайловларни ташкил этиш ва ўтказиш билан боғлиқ жараёнлар янгича талабларга мувофиқ тарзда ислоҳ этилди.\nДарҳақиқат, сайловлар ҳар қандай демократик жамиятда кенг қамровли ислоҳотларнинг амалий натижаси, фуқароларнинг давлат ва жамият ишларини бошқаришга фаол жалб қилишнинг энг муҳим шаклларидан бири сифатида қаралади. Айни пайтда Ўзбекистонда сайлов тизими ва сайлов ҳуқуқи демократик мезонларга асосланган бўлиб, у ҳар биримизга ўз ҳуқуқ ва манфаатларимизни тўлиқ ҳимоя қилиш учун барча имкониятларни яратиб беради.\nАйни кунларда вилоятимизда сайловга муносиб тайёргарлик кўриш, халқимизнинг бугунги бахтли ҳаёти ва келажагига дахлдор бўлган сиёсий жараёнга тараддуд ишлари белгиланган талаблар асосида ташкил этилмоқда. Чунки мамлакат учун муносиб раҳбар сайлашда қатнашиш, бу ҳар бир сайловчи учун нафақат ўз ҳуқуқидан эркин фойдаланиш, балки юрт тақдирига дахлдорлик туйғусини акс эттирувчи фаол фуқаролик позициясини ҳам намоён этади. Шунинг учун ҳам вилоятимизнинг барча ҳудудларида сайловчиларнинг сиёсий билимларини ошириш, айниқса, хотин-қизлар ва ёшларнинг ҳуқуқий маданияти, электорал фаоллигини кучайтириш бўйича юзма-юз мулоқотлар, амалий семинарлар, ўқувлар ташкил этилиши режалаштириляпти. Бу жараёнга олий таълим муассасалари профессор-ўқитувчилари, тажрибали ҳуқуқшунослар, кенг жамоатчилик вакиллари фаол жалб этилиши кўзда тутилган.\nБугун ҳамюртларимизнинг сиёсий дунёқараши, жамиятда рўй бераётган турфа жараёнларга муносабати тобора фаоллашиб бормоқда. Ҳар биримиз ўз ҳаётимизни юрт тақдири билан мустаҳкам ришта каби боғлай олаётганимиз қувонарли, албатта. Бу сайловчи сифатида тўғри танлов қила олиш ва энг муносиб номзодга овоз беришда энг муҳим омил эканлигини асло унутмаслик зарур.\nЗамон шиддат билан одимлар экан, ҳаётнинг ўзи ҳар куни олдимизга ўнлаб вазифаларни кўндаланг қўймоқда. Халқимизнинг энг эзгу орзу-мақсадларини рўёбга чиқиши эса барчамизнинг тўғри танловимиз – муносиб номзодга овоз беришимизга бевосита боғлиқ.\nМамлакатимизда шу йилнинг 24 октябрь куни бўлиб ўтадиган Президент сайловидаги муносиб танловимиз орқали барчамиз ана шундай орзуларимизни амалга ошишига ишонамиз.\nСаодатхон Усманова, Наманган Давлат университети доценти.\nНаманган давлат университети услубчиси “Дунё талантлари уюшмаси” медалига сазовор...\nЖарималар миқдори кескин камайтирилмоқда, айрим жавобгарлик...\nAug 10, 2021 19


Хитой уйғурларга қарши курашда ёрдам сўради » Ўзбекистон янгиликлари – Zamin.uz\n01 март 2017, 23:33\nХитой жаҳон ҳамжамиятидан уйғур мутаассибларига қарши курашда ёрдам сўради. Хитой ТИВ раҳбари 1 март куни шундай баёнот билан чиққан, деб хабар қилди Kun.uz.\nИШИД томонидан уйғур жангарилари қай ҳарбий тариқа тайёргарлик кўраётгани тасвирланган видеони намойиш этгач, Хитой ҳукумати янги аксилтеррор чораларни эълон қилди. ИШИДнинг Ироқдаги бўлими бир ярим соатлик видео тайёрлаган, унда уйғур жангариларининг ҳарбий машғулотлари тасвирланган, шунингдек, Шинжон-Уйғур мухтор ҳудуди манзаралари келтирилганди.\nЯнгиликлар » Дунё » Хитой уйғурларга қарши курашда ёрдам сўради


hidoyat.uz – “Мовароуннаҳр” нашриётининг сайти - “МИР АРАБ” ОЛИЙ МАДРАСАСИ\n“МИР АРАБ” ОЛИЙ МАДРАСАСИ\nМовароуннаҳрда қадимдан диний таълим ривожланиб келган. Нуфузли мадрасалар кўплиги ва ундаги таълим-тарбия ишлари таҳсинга лойиқ бўлган. Кўҳна Бухоро ҳам ўзининг кўп сонли мадрасалари билан ном таратган.Наршахийнинг фикрича, 937 йилги ёнғиндан зарар кўрган Бухородаги «Форжак» мадрасаси Марказий Осиёдаги дастлабки мадрасалардандир.Ўрта асрларда Бухоро мадрасалари илм маскани сифатида нафақат Марказий Осиёда, балки мусулмон шарқида ҳам машҳур эди.Амир Темурватемурийлардавридамадрасаларолиймаълумотберувчимарказэди.\nЯратганга шукрлар бўлсинким, Истиқлол шарофатидан юртимиз янада гуллаб-яшнамоқда. Унутилаёзган миллий ва диний қадриятларимиз тикланиб, қарийб бир аср давомида харобага айланиб қолган тарихий обидаларимиз ўзгача чирой бахш этмоқда.Ўзбекистон Республикаси Президенти Шавкат Мирзиёевнинг жорий йилнинг 10–11 март кунлари Бухоро вилоятига ташрифи чоғида Бухоро вилоятида «Мир Араб» олий мадрасасини ташкил қилиш бўйича кўрсатмалар берилган эди. Шунга асосан, қисқа муддатда Бухоро вилояти, Когон туманидаги «Баҳоуддин Нақшбанд» мажмуасида«Мир Араб» олий мадрасаси ташкил қилинди.\nОлий мадрасанинг бошқа мадрасалардан фарқи – унга Ўзбекистон мусулмонлари идораси тасарруфидаги ўрта махсус ислом билим юртларини тамомлаган талабалар қабул қилинади ва ўқув фанлари ҳам ўрта махсус ислом билим юртларидагининг узвий давоми бўлади.\nОлий мадрасага абитуриентларни қабул қилиш жорий йилнинг 15июнидан бошланиб, 15июлга қадар давом этди. Олий мадрасага фақат ўрта махсус ислом билим юртларини битирувчиларининг ҳужжат топширишлари ва диний фанлардан имтиҳон топширишлари белгилаб қўйилган.\n«Мир Араб» олий мадрасасида Ватанга садоқат руҳида тарбияланган олий маълумотли Ислом шариати илмлари ва араб тили бўйича мутахассислар тайёрланади.\nОлий мадрасага ўқишга киришни истаган абитуриентлар ақоид (эътиқод илми), фиқҳ ва араб тили фанларидан ижодий имтиҳон ҳамда тарих фанидан тест топширадилар.\n«Мир Араб» олий мадрасасида ўқиш муддати 4 йил.Ўқиш, барча таълим муассасалари каби, шу йилнинг 2сентябрь кунидан бошланади. Ўқишга қабул қилиш шартнома тўлови асосида бўлади. Жорий 2017–2018 ўқув йили учун шартнома тўлови миқдори ҳали белгиланмаган.\nИстиқлол йилларида диний қадриятларимизнинг қайта тикланаётгани акс этаётган олий мадрасада Қуръони карим ва тажвид, ақоид (эътиқод илми), усули фиқҳ, мусталаҳул ҳадис, тафсир, балоғат илми, мерос илми, араб, форс ва инглиз тили каби фанлар ўқитилади.\nЎзбекистон мусулмонлари идораси котиби\n117 марта ўқилган.


Россиядан Ўзбекистонга пул ўтказмалари ҳажми 35 фоизга ошди\nИқтисодиёт 15:51 / 04.11.2021 13142\nБу ҳақда Европа тикланиш ва тараққиёт банкининг (ЕТТБ) «Минтақавий иқтисодиёт истиқболлари» ҳисоботида айтилади.\nҲужжатда қайд этилишича, прогноз келажакда COVID-19 билан боғлиқ ноаниқликлар, халқаро туризмнинг қайта тикланиши ва Марказий Осиёдаги геосиёсий вазият туфайли қайта кўриб чиқилиши мумкин.\nҲисоботга кўра, хизмат кўрсатиш соҳаси ўтган йилга нисбатан 19,5 фоизга, саноат маҳсулотлари ишлаб чиқариш 9 фоизга, қишлоқ хўжалиги 4,2 фоизга ўсган.\n2021 йилнинг саккиз ойида Россиядан пул ўтказмалари доллар ҳисобида ўтган йилга нисбатан 35 фоизга ошди.\nБундан ташқари, кредитлаш ҳажми ўсиши 2021 йил июнь ойида реал кўрсаткичларда ўтган йилги 12 фоиздан 22 фоизга тезлашди, бу эса кучли иқтисодий фаолликни акс эттиради. Шу билан бирга, инфляция 2020 йил декабрдаги 11,1 фоиздан 2021 йил октябр ҳолатига кўра 10,8 фоизга тушди.\nУмуман олганда, ЕТТБ 2021 йилда ҳудудларнинг ривожланиши прогнозини 5,5 фоизгача оширди.\nБиринчи ярим йилликнинг ижобий натижаларидан сўнг, июн ойидаги прогноз 1,3 фоизга қайта кўриб чиқилганига қарамай, банк келажакдаги хатарлар ҳақида огоҳлантирмоқда.\nХомашё ва энергия ташувчилар нархининг юқорилиги, меҳнат бозорларининг ёмонлашуви, таъминот занжиридаги узилишлар ва ЕТТБ фаолият юритаётган бир қанча мамлакатларда маҳаллий валюталарнинг заифлашиши коронавирус билан касалланганлар сонининг охирги ўсишидан аввал инфляция тўлқинларини кучайтирди.\n2021 йил сентябр ойида минтақаларда инфляция даражаси 2019 йил якуни бўйича ўз даражасидан ўртача 3 фоизга ошди. Инфляцияга қарши курашиш учун ЕТТБ ишлайдиган минтақалардаги айрим марказий банклар асосий фоиз ставкаларини оширди.\nЕТТБ фаолият юритаётган айрим мамлакатларда меҳнат бозорининг ёмонлашуви инфляция босимини кучайтирди, бунда паст ва ўрта малакали ишчилар бўш иш ўринларини эгаллаган. Бошқа давлатларда меҳнат бозорлари сезиларли сустликни бошдан кечиришда давом этмоқда. 2020 йил февраль-август ойлари орасида ишсизлик даражаси ўртача 1,4 фоизга ошди, ишчи кучи иштироки даражаси эса ўртача 0,5 фоизга камайди.


Машҳурларнинг ота-оналари. “Хўш, кирдик хам дейлик. Эшитишимча… | by Asror Arabjanov | Medium\nФейсбук ижтимоий тармоғи асосчиси Марк Цукербергнинг отаси Едвард Цукерберг эса таниқли дантист бўлган. Барчага маълумки, Америка Қўшма Штатларида дантистлар юқори иқтисодий қатлам вакиллари қаторига киради. Маркнинг онаси Керен Цукерберг эса психиатр бўлган. Психиатрлик хам, дантистлик каби юқори иқтисодий қатлам касбларига киради. Шу ўринда бир қизиқ маълумотни айтиб ўтишни жоиз деб топдим. Марк ва унинг уч синглисининг ўқишга кириш вақти келганда, Маркнинг отаси уларга университетга кетадиган пулни олиб Макдоналдс ресторани очиш альтернативасини берган.\nОта-ўғил Бушлар ҳақида бу ерда ёзилмаса хам, улар оиласи тарихи барчага маълум бўлса керак. Кенжа Джорж Бушнинг тўртинчи аждодидаги бувиси Джеймс Смит Буш оиладан биринчилардан бўлиб Йель олийгоҳини битирувчиси бўлган ва ўз авлодларига Йельда ўқиш удумини бошлаб берган. Унинг бувиси Прескот Шелдон Буш бўлса оиланинг биринчи катта миқдордаги бойлигига асос солган ва инвесторликдан ташқари Америка сенатори хам бўлган. Дадаси Джордж Волкер Буш эса Йель Университетини битиргач “Zapata Petroleum Corporation”га асос солган ва денгизда нефть қазиб чиқариш билан шуғулланган.


Ўзбек адабиёти оғир жудоликка учради. Ўзбекистон халқ ёзувчиси Худойберди Тўхтабоев шу йил 22 март куни 88 ёшида вафот этди.\nХудойберди Тўхтабоев 1932 йили 17 декабрда Фарғона вилоятининг Ўзбекистон туманида туғилди. 1955 йили Тошкент давлат университетини тамомлади.\nМустақиллик йилларда адибнинг ижодий ва ижтимоий фаолияти янада ёрқин намоён бўлди. У ёш авлод вакилларини юксак маънавий-ахлоқий қадриятлар руҳида тарбиялашга хизмат қиладиган асарлар яратиш билан бир қаторда, жамиятимизда адабиёт ва китобхонликни кенг тарғиб қилишга ҳам муносиб ҳисса қўшди.


Коронавирус симптомлари кузатилмаган беморлар уйда қандай даволанишлари керак? (эксперт тавсиялари) — Sof.uz\nКоронавирус симптомлари кузатилмаган беморлар уйда қандай даволанишлари керак? (эксперт тавсиялари)\n16.07 22:22 972 Тиббиёт\nКун.уз сайти мухбири Аброр Зоҳидов Соғлиқни сақлаш вазирлиги ҳузуридаги Коронавирусга қарши курашиш штаби аъзоси Барно Одилова билан суҳбатлашди:\n— Бемор барча кўрсаткичлар бўйича уйда даволанишга мос деб топилди. Энди унга қандай тавсиялар берилади?\n— Бунда бемор ва унинг қариндошлари қуйидагиларга аҳамият беришлари шарт:\nБешинчидан, ҳаво иссиқлигини аҳамиятга олган ҳолда, кунига 3-5 литргача илиқ ҳолдаги суюқлик ичилиши керак. Бунда совуқ ва газли, ширин ичимликлар қатъий ман қилинади. Суюқликлар асосан минерал сув, илиқ чой (лимонли, занжабилли, қоқили чой), компот, турли доривор ўсимликлар дамламаси бўлиши мумкин.\nСуюқликнинг кўп миқдорда берилиши вируснинг таъсиридаги заҳарланиш — интоксикацияни камайтириш билан бирга, қоннинг қуйилиб қолишига йўл бермайди. Суюқ қон орқали шифобахш ўтлар, озиқ-овқат орқали олинган витамин ва минераллар ҳар бир органга тўлиқ етиб боради.\n13.08 17:49 5790\nКеча, 15:01 2112\n09:23 9 Жаҳон\nБугун, 09:08 75 Иқтисод\nБугун, 08:47 201 Жаҳон\nБугун, 08:28 135 Тиббиёт


Акбарали Ориф: Давлат муносабати ижобий томонга ўзгармас экан ривожланиш бўлмайди | TURONZAMIN\nАкбарали Ориф: Давлат муносабати ижобий томонга ўзгармас экан ривожланиш бўлмайди\nЎзбекистон президентини прокурорлар ҳақидаги эътирофи ҳақидаги фикрлар\n2017 йилнинг 2 август куни Тошкент вилоятида ўтказилган йиғилишда қилган кенг жамоатчиликка мўлжалланмаган баëнотида Мирзиëев прокурорлар ҳақида шундай деган эди:\n“Мен ўзи прокурор деган одамни, кечирасизлару, жуда ёмон кўраман. Буни очиқча айтаяпман, нимага десангиз мен район ҳокими бўлганман, вилоят ҳокими бўлганман, бу ноинсофларни ғўддайишини, прокурорча бўлиб дарров юриши ўзгариб қолишини, одамни менсимасини жуда яхши биламан. Жуда яхши биламан, вой бўўўўўўўй….”\nБу сўзлар халқда ҳақиқатга бўлган умидларни жунбушга келтирган эди!\nАслида бу сўзлар бутун бошли давлат системасини ҳеч нарсага арзимай қолганини билдир эди.\nДавлат ҳамма соҳада ислоҳатларга муҳтожлиги кўриниб қолган эди.\nАммо, Ислом Карим даври сиёсатига сиёсий баҳо берилмаслиги,ҳозирги Президент бошлаган ўзгаришларни ҳам боши берк кўчага кириб қолишига сабаб бўлмоқда!\nБошқа ишлар қатори Ислом Карим даврида ноҳақ қамалганларни ишларига ҳозир ҳам у қадар эътибор берилмади. Айниқса сиёсий ва диний моддалар билан судланганлар яна умидсизлик гирдобига ғарқ бўла бошладилар.\nКечагина ватанга бориб ватан остонасидан депорт қилинган Насрулло Саййид воқеаси ва бир неча йиллардан буён интернет саҳифаларидан тушмаётган Искандар Худайбергановнинг аянчли тақдири ҳақидаги ҳикоялар бунга яққол мисол бўла олади.\nРеабилитация ҳақида эса умуман гап йўқ!\nБизда прокурортура доимо « тепа»дан буйруқ кутувчи ДҲҲ ва ИИВ қўйган айбловларни тасдиқловчи орган сифатида фаолят кўрсатиб келади.\nАйбсизлиги аниқ кўриниб турган ишларни ҳам фақат қора бўёқда кўрувчи ташкилот.\nГап шундаки, ким уларни назорат қила олади? Ҳеч ким.\nШунинг учун ҳам улар ҳохлаган ишларини қила оладилар.\nДемак юқоридаги Президентни «оламшумул гаплар»и ҳам ҳеч нарсага арзимайди.Фақат ўзига душман ортириб олади халос.Бу системадан чиққанлар фақат мутеликка ўрганган бўлишига қарамай.\nБизда ҳуқуқни ҳимоя қилувчи ташкилотлар, мухолифатдаги сиёсий партияларга чет элларга хизмат қилувчи агентлар сифатида қаралган ва ҳанузгача бундай қараш давом этаябди.\nМана шу ташкилотларга ва фаол инсонларга нисбатан давлатни муносабати ижобий томонга ўзгармас экан бизда ривожланиш бўлмайди.\n« Шавкат Йўлдошев ким? Раҳим Жуманиёз: Ватанпарварликнинг илк белгиси »